**ПРОЕКТ!**

**ОСНОВЕН ПЛАН**

 **Общинския плана за защита при бедствия на Община Рила** е разработен на основание чл. 9, ал. 10 и чл. 65б, т. 2 от Закона за защита при бедствия (Обн. ДВ. бр.102 от 19.12.2006 г., изм., бр.41 от 22.05.2007 г., изм. и доп., бр.113 от 28.12.2007 г., в сила от 01.01.2008 г., изм., бр. 69 от 5.08.2008 г., бр. 102 от 28.11.2008 г., изм. и доп., бр.35 от 12.05.2009 г., в сила от 12.05.2009 г., изм., бр.74 от 15.09.2009 г., в сила от 15.09.2009 г., изм. и доп., бр.93 от 24.11.2009 г., в сила от 25.12.2009 г., доп., бр.61 от 6.08.2010 г., изм. и доп., бр.88 от 9.11.2010 г., в сила от 1.01.2011 г., изм., бр.98 от 14.12.2010 г., в сила от 1.01.2011 г., бр.8 от 25.01.2011 г., в сила от 25.01.2011 г., доп., бр.39 от 20.05.2011 г., изм. и доп., бр.80 от 14.10.2011 г., в сила от 14.10.2011 г., изм., бр.68 от 02.08.2013 г., изм. и доп., бр.53 от 27.06.2014 г., доп., бр. 14 от 20.02.2015 г., изм., бр. 79 от 13.10.2015 г., в сила от 1.08.2016 г., изм. и доп., бр. 81 от 20.10.2015 г., в сила от 1.01.2016 г., бр. 51 от 5.07.2016 г., в сила от 5.07.2016 г.) и Указания на Съвет за намаляване на риска от бедствия към Министерски съвет на Република България.

**РАЗДЕЛ I.**

**ВЪВЕДЕНИЕ В ПЛАНА.**

**1. Цел на общинския план за защита при бедствия.**

Общата цел на ОПЗБ е да се създаде оптимална организация за своевременно прогнозиране характера и последствията от възможните за общината и най-често проявили се бедствия, възможност за ефикасно и ефективно управление на опасностите и рисковете, както и успешно осъществяване на спасителни и други неотложни аварийно-възстановителни работи във възникнали огнища на поражения, за ограничаване загубите и защитата на населението.

* С **Общинския план за защита при бедствия (ОбщПЗБ)** задължително се определят:

1.1. Целите на ОбщПЗБ и връзките с Националната стратегия за намаляване на риска от бедствия (НСНРБ), Националния план за защита при бедствия (НПЗБ) и Областен план за защита при бедствия (ОблПЗБ);

1.2. Опасностите и рисковете от бедствия;

1.3. Мерки за предотвратяване или намаляване на риска от бедствия;

1.4.Мерки за защитата на населението;

1.5. Разпределението на задълженията и отговорните органи и лица за изпълнение на предвидените мерки;

1.6. Средствата и ресурсите, необходими за изпълнение на дейностите;

1.7. Начин на взаимодействие между съставните части на единната спасителна система;

1.8. Ред за ранно предупреждение и оповестяване на органите на изпълнителната власт, на съставните части на единната спасителна система и населението при опасност или възникване на бедствия;

1.9. Ред за обявяване на „бедствено положение“;

1.10. Мерките за възстановяване;

1.11. Сключените споразумения с юридическите лица и едноличните търговци, включени в плана.

* **Основни задачи.**

 Разработения Общински план за защита при бедствия на Община Рила, решава следните основни задачи:

- Определяне на заплахите, които могат да предизвикат бедствия на територията на общината, на базата на нейната характеристика.

- Създаване на организация за ефективна защита на населението, материалните и други ценности на базата на съществуващото състояние на ресурсите в общината, потенциално-опасните обекти и обектите от критичната инфраструктура и включващо следните дейности:

* Предупреждение;
* Изпълнение на неотложни мерки за намаляване на въздействието;
* Оповестяване;
* Спасителни операции;
* Оказване на медицинска помощ при спешни състояния;
* Оказване на първа психологична помощ на пострадалите и на спасителните екипи;
* Овладяване и ликвидиране на екологични инциденти;
* Защита срещу взривни вещества и боеприпаси;
* Операции по издирване и спасяване;
* Радиационна, химическа и биологична защита при инциденти и аварии с опасни вещества и материали и срещу ядрени, химически и биологични оръжия;
* Ограничаване и ликвидиране на пожари;
* Временно извеждане, евакуация, укриване и предоставяне на индивидуални средства за защита;
* Извършване на неотложни аварийно-възстановителни работи;
* Ограничаване на разпространението и ликвидиране на възникнали епидемични взривове, епидемии и епизоотии от заразни и паразитни болести;
* Други операции, свързани със защитата.

**2. Географска характеристика на общината.**

Община Рила е разположена в Западна България в югоизточната част на Кюстендилска област. Територията й заема част от средна и югозападна Рила планина и нейните подножия.

 В състава й влизат следните населени места: град Рила - административен център на общината и селата Смочево, Пастра, Падала и населено място Рилски манастир.

 **На Изток** общината граничи с Община Самоков и Община Белица;

**на Запад** с Община Кочериново и Община Бобошево;

**на Север** с Община Дупница и Община Самоков;

**на Юг** с Община Благоевград и Община Разлог.

Общината заема площ от 361 кв. км.

Съгласно разпоредбите на ЗРР, като част от Област Кюстендил, Община Рила попада в Югозападен район за планиране, в който са включени и областите – Кюстендил, София, Софийска, Благоевград и Перник. Трябва да се отчете и близостта на Община Рила с Област Благоевград.

Територията на Община Рила обхваща площ от 360 933,687 дка. Общата площ на урбанизираните територии е 2 177,296 дка. Горският фонд заема 201777,730 дка, което представлява 55,90 % от територията на общината. Залесената част от горските територии е 98%.

Земеделската земя е 152574,210 дка или 42,27 % от територията на общината и 6,65 % от тази на областта.

Делът на обработваемата земя, в общата площ на земеделската земя за общината е 19,3 %, като за областта той е около 55 %.

Площта на водите и водните повърхности е 1 819,878 дка.

Транспортната мрежа е разположена върху 457,295 дка.

Площта на община Рила представлява 11,83 % от територията на Кюстендилска област и 0,325% от територията на страната **/Таблица 1/.**

**Таблица 1**

|  |  |
| --- | --- |
| ОБЩИНА | територия(кв. км.) |
| Община Рила | 360,934 |
| Дял на територията на община Рила от територията на област Кюстендил | 11,83 % |
| Дял на територията на община Рила от територията на Република България | 0,325 % |
| Област Кюстендил | 3 051,4 |
| Република България | 110 993,6 |



**3. Аудитория, за която е предназначен Общинския план.**

 **Общинския съвет** за намаляване на риска от бедствия (ОСНРБ) отговаря за нуждите на две основни целеви групи:

**3.1. Месните структури и части на ЕСС,** които имат отговорности и задължения по изпълнението на Общинския план за защита при бедствия.

- Членовете на ОбщСНРБ имащи отношение към намаляването на риска от бедствия, съгласно Заповед № РД-01-04-450/30.12.2016 г., на Кмета на Община Рила ***/Приложение № 1* към РАЗДЕЛ VIII – ПРИЛОЖЕНИЯ*/***

-Членовете на Общинския щаб за изпълнение на Общинския план за защита при бедствия, съгласно Заповед № РД-01-04-304/25.10.2017 г., на Кмета на Община Рила ***/Приложение №3* към РАЗДЕЛ VIII – ПРИЛОЖЕНИЯ*/***

**3.2. Общностите** – Общинския план за защита при бедствия е предназначен за информиране и запознаване с опасностите и рисковете, които застрашават общностите.

**4. Описание на структурата на ОбщПЗБ.**

ОбщПЗБ е разработен на основание и в изпълнение на чл. 9 ал. 3 от Закона за защита при бедствия и при спазване на изискванията на издадените от Съвета за намаляване на риска от бедствия към Министерския съвет „Указания за разработването и готовността за изпълнението на плановете за защита при бедствия“.

ОбщПЗБ се публикува на интернет страницата на Община Рила..

Планът е разработен с обхват и съдържание съгласно представената в т. 4.1 структура.

Плановете за конкретни специфични опасности (за наводнение, земетресение, ядрена или радиационна авария по чл. 9, ал. 2 ЗЗБ, външните аварийни планове по чл. 108, ал. 1 ЗООС) и други помощни планове са изготвени като отделни части към ПЗБ в **РАЗДЕЛ ПРИЛОЖЕНИЯ**.

**4.1. Структура и съдържание на Общинския план за защита при бедствия:**

* Заглавна страница
* Съдържание
* Документи за съгласуване и приемане на плана
* История на разпространените екземпляри от плана
* История на направените промени в плана
* Раздел I. Въведение
* Раздел II. Профил на риска
* Раздел III. Превенция
* Раздел IV. Готовност
* Раздел V. Реагиране
* Раздел VI. Възстановяване и подпомагане
* Раздел VII. Мониторинг и оценка
* Раздел VIII. Приложения

**5. Връзката между ОбщПЗБ и други планиращи документи касаещи защитата при бедствия.**

**Общинския план за защита при бедствия** кореспондира и е координиран с **Областния план за защита при бедствия**, с *Аварийните планове* на юридически лица и еднолични търговци по чл. 35 от Закона за защита при бедствия, които осъществяват своята дейност на обекти първа, втора и трета категория, по чл. 137 от Закона за устройство на територията, която представлява опасност за възникване на бедствие, разположени на територията на общината и с *Плановете за защита при бедствия на юридически лица и еднолични търговци* с изключение на тези по чл. 35 от Закона за защита при бедствия, които осъществяват своята дейност в производствени сгради и сгради за обществено обслужване представляващи строежи първа, втора и трета категория по чл. 137 от Закона за устройство на територията, с *Областна програма* за намаляване на риска от бедствия, *Общинска програма* за намаляване на риска от бедствия.

 Юридическите лица и еднолични търговци, съгласно чл. 35 и чл. 36 от Закона за защита при бедствия, имащи съответните планове са посочени в /***Приложение № 13* към РАЗДЕЛ VIII – ПРИЛОЖЕНИЯ*/.***

**6. Разработване и съгласуване на Общинския план.**

 **Общинския план за защита при бедствия** е разработен от Работна група към ОбщСНРБ, съгласно Заповед № РД-01-04-61/31.01.2017 г., на Кмета на Община Рила ***/Приложение № 2* към РАЗДЕЛ VIII – ПРИЛОЖЕНИЯ*/,*** и еприет с Решение №…….. по Протокол от ………… г., от ОбщСНРБ.

В изпълнение на чл. 9, ал. 11 от ЗЗБ е съгласуван с Областен съвет за намаляване на риска от бедствия и е приет от Общински съвет – гр. Рила с Решение № ………. от Протокол от ……………………… г.

 **Общинския план за защита при бедствия** е “*отворен документ*“ с възможност за актуализации при промени на нормативната уредба и силите и средствата, участващи в превенцията и ликвидирането на последствията от бедствия с цел осигуряване на “*работещ режим*“ на Плана. Същият се преразглежда и актуализира най-малко веднъж на 5 /пет/ години.

**РАЗДЕЛ II.**

**ПРОФИЛ НА РИСКА.**

1. **Цел и основни компоненти на раздела. Описание на природната, социалната и икономическата среда и инфраструктурата в община Рила.**

Бедствие е събитие или поредица от събития, предизвикани от природни явления, инциденти, аварии или други извънредни обстоятелства, които засягат или застрашават живота или здравето на населението, имуществото или околната среда в размери, които изискват предприемането на мерки или участието на специални сили или използването на специални ресурси. През последното десетилетие статистиката показва увеличение на броя на бедствията, предизвикани от природни явления, които имат негативни последици за населението, инфраструктурата и икономиката на страната.

**1.1.** **Природна среда.**

* **Релеф**

Релефът на общината е с подчертан планински характер. Високопланинският пояс обхваща 53% (190 кв. км.) от територията на общината, среднопланинският - 26% (95кв.км.), планинския – 15,5% (56кв.км.) и само 5,5% (20кв.км.) са под 600м., надморска височина.

Западната част от територията на общината е с най–ниско надморско равнище и в нея са разположени съставните селища на общината.

* **Върховете, с надморска височина над 2000м., са следните:**

в. Рилец - 2 731 м.

в. Йосифица - 2 697 м.

в. Канарата - 2 691 м.

в. Злия зъб - 2 678 м.

в. Калин - 2 667 м.

в. Елени връх - 2 654 м.

в. Царев връх - 2 378 м.

в. Баучер - 2 152 м.

* **Долини**

Главна долина на територията на община Рила е долината на р. Рилска, която служи за граница между Северозападна, Средна и Югозападна Рила планина. Долината на р. Рилска е ориентирана в посока югозапад - североизток и е отворена на Запад към долината на р. Струма.

Средната надморска височина на населените места в общината е :

* + гр. Рила – 520 м.
	+ с. Смочево – 550 м.
	+ с. Пастра – 803 м.
	+ с. Падала – 910 м.
	+ Рилски манастир – 1 147 м.

Община Рила попада в Беломорския водосборен басейн. Водите на територията й се оттичат в басейна на р. Струма.

* **Реки**

Основна водосборна артерия на територията на Община Рила е р. Рилска, с обща дължина 51 км, която се влива в р. Струма при с. Шарков чифлик, Община Кочериново. Тя извира от Рибните езера, на кота 2 691м., и тече в Западна посока.

Значителни нейни притоци са Маринковица, Сухоезерски поток, Друшлявица, Смрадливия поток, Джендемска река и Гьоленска река, р. Елешница, р. Каменица, Дяволските води, Голяма и Малка Ломница.

Най-голям проток на р. Рилска е р. Илийна с дължина 16 км., и събираща водите на реките Мермерица, Радовица и Краварско дере.

Водосборът на р. Рилска е 390 кв. км., а естествения й годишен воден отток – 141,9 млн.м3. Това представлява 11,4% от оттока на р. Струма и 1,24% от средния многогодишен отток за страната **/Таблица 2/**

**Таблица 2**

|  |  |  |  |  |
| --- | --- | --- | --- | --- |
| **№** | **Река** | **Площ на водосборния басейн /км2/** | **Модул на годишния отток /м3/км2/** | **Обем на оттока****/м3 х 10/** |
| **1** | **Рилска** | **390** | **0,02** | **241,9** |
| **2** | **Струма** | **10 797** | **0,008** | **2 765** |

Водосборът на р. Рилска се простира между върховете “Додов връх”, “Орловец”, “Голям купен” и “Попова капа” на Север и на Изток – “Водния рид”, “Възела” и “Канарата”, на Юг – “Острец”, “Рилец”, “Теодосиеви караули”, “Баба” и “Бричи бор”.

 По-значими притоци са: “Черния гьол”, “Дяволска /Джендемска/ река” и “Водница” /Гьолска/ от Юг /леви притоци/, а от Север – “Маринковица”, “Крива река”, “Суха река”, “Друшлявица” и “Елешница”. По-голямата част от оттока се формира от левите притоци поради това, че те са разположени по северните склонове на Рила планина.

 Река Рилска почти през цялата година е с постоянен дебит, който през пролетно-летния период е в своя максимум, в резултат на топенето на снеговете.

 Тя е единствената по-голяма река на територията на Природен парк “Рилски манастир”. С размера на годишния си воден отток на единица площ Природният парк е зона с най-висока водопродуктивност в България и най-значимият източник на вода за Югозападна България и част от Тракийската низина. Благодарение на защитния режим са запазени горите и клековият пояс, които поддържат водните запаси, осигуряват благоприятен климат и постепенен отток, което предпазва от наводнения.

 Относно качествата на водата в реките на територията на община Рила, изследванията са ограничени. По принцип планинските води са с ниска обща минерализация, много меки и силно наситени с кислород.

 Някои от реките на територията на общината служат за питейно-битово водоснабдяване, като например: р. Елешница и р. Каменица за гр. Рила, р. Рилица за с. Смочево, р. Джамбевска за с. Пастра и р. Горанина за с. Падала.

 Съществен замърсител на р. Рилска са битово-отпадните води на с. Пастра и гр. Рила. Понастоящем голяма част от отпадните води на гр. Рила са включени в напоителен канал, минаващ по главната улица на града и посредством, който се напояват земеделски земи, разположени западно от града, а останалата част от отпадни води се изливат в р. Рилска.

 Това налага да се изгради канализационен колектор, който да отведе битово-отпадните води от гр. Рила до пречиствателната станция в гр. Кочериново. Изграждането на колектора има голямо екологично значение, тъй като опазването на водните ресурси от замърсяване е свързано в голяма степен със системите за събиране, отвеждане и пречистване на отпадъчните води, т.е. със степента на изграденост на канализационните мрежи и възможностите за обхващане, събиране и отвеждане на отпадъчните води.

* **Езера**

На територията на общината има 28 планински и високопланински езера, циркусни езера, с ледников произход.

Най-значими за водния баланс на територията на общината са Горно и Долно Рибни езера, Смрадливото езеро, Синьото езеро, Черното езеро, Дяволски езера, Манастирски езера и Сухото езеро. От тях най-ниско разположено е Сухото езеро, което се намира на 1 892 м. надморска височина и заема площ от 19,5 дка. То е свлачищно езеро, разположено в коритовидна ледникова долина. В него се влива потокът, който отводнява северозападните склонове на седл. Кобилино бранище и потокът от Поповокапските езера. Представлява природен феномен поради факта, че “скрива” водите си през летния сезон. Сухото езеро няма видим отток, а се оттича подземно. Просмуканата вода се появява отново на повърхността югоизточно от Кирилова поляна.

Смрадливите езера са група от три постоянни и три плитки, пресъхващи през лятото езера. Разположени са в Смрадливия циркус, принадлежащ към Рилецкия дял на Средна Рила. Най-малкото има водна площ 8,1 дка, второто по големина – 9,6 дка. Общото им наименование е свързано с името на най-голямото от езерата - Смрадливото езеро. То е най-голямото високопланинско езеро на Балканския полуостров с обща площ 212 дка., дължина 900 м., ширина 260 м., дълбочина 24 м. и надморска височина 2 294 м.

Рибните езера са две - Горно и Долно. Горното Рибно езеро е по-голямото и заема площ от 176 дка, а средната му дълбочина е 4,4 м. Площта на Долното Рибно езеро е 131,5 дка, а средната му дълбочина е 2,8 м. Разликата във височината между двете езера е 15 м.

Манастирските езера са група от три постоянни и две пресъхващи езера. Голямото Манастирско езеро се намира източно от вр. Баба. Площта му е 24,5 дка, максималната му дълбочина е 4м. От него води началото си р. Водница, ляв приток на р. Рилска.

Дяволските езера са седем, разположени на юг от главното Рилецко било в Дяволския циркус, отводняван от р. Дяволска, ляв приток на р. Рилска. Най-високото езеро се намира на западния склон на вр. Рилец, а най-голямото е разположено на източния склон на вр. Теодосиеви караули и е с водна площ 14,6 дка. Две от езерата са наречени Седефени, тъй като дъната им са покрити с мраморни плочи.

* **Язовири**

Язовирите се намират в северозападния дял на Рила планина и са най-високо разположените хидротехнически съоръжения у нас. Трите язовира са функционално свързани в обща хидросистема, която улавя и акумулира водите от трите водосборни басейна с обща площ 2,6 км2 и ги подава за енергийна преработка на водноелектрическите централи „Калин“, „Каменица“, „Пастра“ и „Рила“.

|  |  |
| --- | --- |
| http://www.dams.nek.bg/UserFiles/image/Blgr-Rila/shema%232small.jpg | http://www.dams.nek.bg/UserFiles/image/Blgr-Rila/VERTIK%20RAZREZ%20K-DA%234small.jpg |

Строителството на каскадата е извършвано в периода 1924-1953 г.

Язовир „Малък Калин“ е най-високо разположен в каскадата и в страната. Посредством тунел водите му се прехвърлят в яз. „Калин“. Язовирната стена е бетонна гравитачна с максимална височина 3.8 м, а общият завирен обем на водохранилището е 2 млн. м3.

  На кота 2 379 м., се намира язовир “Калин”, който е най-високо разположения изкуствен басейн у нас и на Балканския полуостров.

**ЯЗОВИР „КАЛИН“**

[](http://www.dams.nek.bg/UserFiles/image/Blgr-Rila/kalin.JPG) Макар и с по-голям завирен обем – 1.02 млн. м3 не е в състояние да регулира оттока на водосборната област, което е наложило изграждането на трето водохранилище свързано с първите две. Язовирната стена е бетонна гравитачна с височина 15.0 м. и дължина по короната 396.0 м.

**ЯЗОВИР „КАРАГЬОЛ“**

 [](http://www.dams.nek.bg/UserFiles/image/Blgr-Rila/karagiol.JPG)Най-голямо водохранилище на каскадата, което му позволява да регулира както оттока от собствения си водосбор, а така също и на останалите два язовира. Прехвърлянето на водите става посредством тунела „Калин – Карагьол“. Язовирната стена е каменно зидана с водоплътен екран, с височина 19.5 м. и дължина по короната 186.0 м. Общият завирен обем на водохранилището е 2.2 млн.м3. През 2006 г., за подобряване водоплътността на водния откос на язовирната стена е положена геомембрана.

* **Геотермални извори**

В гр. Рила съществува един извор на минерална вода, с температура 36о С и малък дебит. Водата е алкална, сулфатна, хидрокарбонатна, флоурна, с минерализация 0,93 гр./л.

* **Климат**

Община Рила попада в планинска /80%/ и преходно континентална /20%/ климатична област, което обуславя преходноконтиненталния климат с планинско влияние.

Основен фактор на формиране на климата е надморската височина, която в най-ниските части на подножието е около 500 м., а в най-високите – 2 716 м., при връх “Черна поляна”.

За региона е характерна мека зима и сравнително сухо лято.

Преобладава Северният вятър /45%/ със сравнително ниска средногодишна скорост, което се обуславя от конфигурацията на релефа и неговата защитна роля.

Средната годишна скорост на вятъра е малка – 1,5 м/сек. Средногодишната сума на валежите за гр. Рила е 588 мм, с максимум в края на м. май – началото на м. юни и минимум – през м. септември. Постоянна снежна покривка се формира към средата на месец декември и е с продължителност 160 - 180 дни, на кота 1 200 м. Слънчевото греене в ниските части е средно 2200 часа. Разнообразният релеф и ориентацията на долините обуславят наличието на съществени разлики в климата между по-ниските части и тези, разположени по-високо.

 Режимът на мъглите до голяма степен зависи от топлинния баланс, минималната температура на въздуха, високата относителна влажност. Максимумът на мъглите е през м. ноември.

* **Въздух**

Основните метеоелементи, които въздействат върху състоянието на атмосферния въздух са температура, влажност на въздуха, направление и скорост на вятъра. Средната годишна температура на въздуха е 6,90 С. През зимния сезон е 0,60 С, пролетта 10,20 С, а през лятото 20,10 С.

Температурата пада незначително под нула градуса, само през месеците януари и февруари, което е резултат от Средиземноморското влияние.

Най-ниските температури, измерени в района на Р. Манастир, са около – 250 С (края на януари), а максималните температури не надвишават 360 С.

Относителната влажност на въздуха е в тясна зависимост от температурата, като средно за годината е 74%.

На територията на община Рила няма източници на замърсяване на въздуха от производствена дейност.

**1.2. Социална среда.**

* **Население.**

**Демографска характеристика** на Община Рила /***Приложение № 6* към РАЗДЕЛ VIII – ПРИЛОЖЕНИЯ**/

Значително се задълбочиха отрицателните тенденции в естественото развитие на населението в община Рила. Глобализационните процеси доведоха до съществени промени в демографската характеристика. Към тези промени следва да се отнесе и интензивното придвижване на населението извън границата на страната. Силно са влошени демографски показатели, като раждаемост, смъртност и естествен прираст.

Според официалната статистическа информация се наблюдава устойчиво намаляване на населението, функция от множество неблагоприятни явления: намалена раждаемост, завишена смъртност, застаряване на населението, намаляване на средната продължителност на живот и сравнително голяма миграция и емиграция.

* **Уязвими групи.**

Уязвимите групи от населението са ограничени в участието си в социалния живот и ползването на социални права. Тези групи са в риск от маргинализация и социално изключване. Попадането в уязвимите групи се дължи на редица фактори: живот в крайна бедност или ниски доходи; социални и психологически фактори; недостъпна среда; здравословни и възрастови проблеми; липса или недостатъчни социални умения и образование.

* **Етническо разнообразие.**

 Според етнически състав, населението от общината не е разнообразно. Съгласно официалните данни от последното преброяване на населението, доминираща е групата на ромския етнос, като една част от тях се е самоопределила като българи, поради което не може да се установи точният им брой. Междуетническите взаимоотношение могат да се определят като толерантни и няма изявено етническо напрежение.

**1.3. Икономическа среда и инфраструктура.**

* **Туризъм.**

Община Рила със своето разположение и природни дадености е изключително благоприятна за развитие на туризъм. Уникално е съчетанието на планина, климат и паметници на културата. Рила планина със своя релеф предоставя отлични възможности за маршрутно-познавателен туризъм.

Доброто географско разположение, живописните природни дадености, наличието на Рилския манастир – туристически център от световна величина, от векове средище на просвета и култура, пазител на българския национален дух, допринасят за развитието на Община Рила, като атрактивно място за посещения и почивка.

Туризмът е важен елемент в развитието на местната икономика. Архитектурните, културно-историческите и религиозните паметници, тяхното възстановяване и поддържане, територията на Природен парк “Рилски манастир”, намиращи се в района, са важна предпоставка за развитието на туристическия бизнес в общината.

* **Промишленост.**

Като малка община, община Рила формира незначителна част от произведената продукция общо за страната и област Кюстендил.

В промишлената структура превес има леката промишленост – предимно шивашка и хранително-вкусова /хлебопроизводство, хлебни изделия, др./.

По-значимите фирми, предприятия и институции, които осъществяват дейност на територията на общината са следните:

* “Рила Текс” АД - шивашка дейност;
* ВЕЦ “Група Рила” - производство на електроенергия;
* ”Рила СНМ” ООД – производство на метални изделия;
* “Рила Експрес” ООД - транспортни превози;
* “Рила Лес” ЕАД - дърводобив;
* ДГС “Рилски манастир” – лесовъдство и дърводобив;
* ДПП “Рилски манастир“ – опазване на биоразнообразието.
* **Строителство.**

Частното жилищно строителство на територията на община Рила е слабо развито. С присъединяването на България към ЕС се очаква по-голямо развитие на строителството, свързано с предстоящи инвестиции в инфраструктурата.

* **Селско стопанство.**

 Селското стопанство е застъпено във всички селища на общината и има важна роля за цялостното й развитие. Независимо от значителното намаляване на произведената продукция, този отрасъл остава основен източник на доходи в селата. Приносът на селското стопанство в реализираните приходи от продажби в общината е символичен и далеч под потенциала само на поземлените фондове. Както и в национален мащаб, селското стопанство се развива без или с незначително научно обслужване.

 На територията на общината няма регистрирани земеделски кооперации и сдружения. Земеделската дейност се осъществява в лични натурални стопанства и основната част от продукцията не се реализира на пазара а е предназначена за лични нужди.

 Възстановената земеделска земя на бившите собственици е около 19 600 дка, а общинска собственост са около 19 200 дка. Нивите в частния сектор са приблизително около 14 800 дка.

 На територията на общината има условия за развитие на овощарството и лозарството, а именно създаване на трайни насаждения – лозя, овощни дървета (череша, вишна, ябълка и круша). Достатъчно перспективни са и етерично маслените култури, като лавандула и др.

Основните земеделски култури, отглеждани в общината са лозарството, овощарството и зърнените култури. Най - голям процент заемат зърнените култури, след това са лозарството и овощарството. На територията на землищата от община Рила, се стопанисват около 5 000 дка, житни култури, от които пшеница, ечемик, ръж, тритикале, овес и рапица; около 600 дка са лозовите насаждения и около 170 дка са овощните насаждения.

Животновъдството в общината се реализира от регистрирани земеделски стопани с пашуващи животни с общ брой около 2 230 животни. Птицевъдството е по слабо развито, основно в частния-семеен сектор, където няма условия за въвеждане на съвременни технологии за отглеждане на голям брой птици, техният брой за територията на цялата община е около 400 бр. В община Рила има регистрирани и 35 пчелари, с общо около 230 пчелни семейства.

* **Водоснабдяване.**

Питейно-битовото водоснабдяване на населените места от общината се осъществява посредством речни водохващания, изградени на реките, минаващи през територията на общината – р. Елешница, р. Каменица, р. Джембевска, р. Горанина, р. Рилица и чрез водохващане от изтичалото на ВЕЦ ”Каменица” и при ВЕЦ ”Рила”.

**Гр. Рила**

Водоснабдяването на гр. Рила се осъществява от речни водохващания на реките Елешница и Каменица, и от изтичалото на ВЕЦ ”Каменица” .

Водохващането на р. Елешница представлява масивен яз, от който по стоманен водопровод водата се подава до облекчителна шахта в с. Пастра. Водопроводът е оразмерен за 80 л/сек.

 Друг водоизточник за гр. Рила е речно водохващане на р. Каменица за около 20 л/сек. И от изтичалото на ВЕЦ „Каменица”. Водата от изтичалото и от водохващането се събира пред централата в обща шахта и тръгва по етернитов водопровод Ф300, оразмерен за 80 л/сек. Изградено е и ново водохващане при ВЕЦ ”Каменица” със стоманен водопровод с диаметър Ф300, който на разстояние около 300 м., от водохващането се включва в етернитовия водопровод.

 Двата водопровода от р. Елешница и р. Каменица се събират в с. Пастра, в облекчителна шахта със сито, където се улавят по-едрите физически примеси. Оттам водата се подава до хлораторно, където се извършва хлориране.

 От хлораторното посредством етернитов водопровод с диаметър Ф300 и новоизградения стоманен – Ф325, оразмерен за 106 л/сек., водата се отвежда в разпределителна шахта в местност ”Св. Георги”, землище гр. Рила и оттам в резервоар 400 м3 и новоизграден резервоар 2500 м3. Двата резервоара осигуряват нормално водоподаване до потребителите през цялото денонощие и гарантират регулиращия, противопожарния и аварийния обем.

От разпределителната шахта посредством два водопровода /съществуващ и новоизграден/ се подава вода и за гр. Кочериново.

**Водата за гр. Рила не се пречиства механично, а се извършва само хлориране.**

**с. Смочево**

Село Смочево се водоснабдява от група Робовица. От нея се водоснабдяват и населени места от община Кочериново.

Водоизточник на групата е речно водохващане на р. Рилица, разположено на кота 1120 м в местността “Робовица”. В сухите месеци се улавят около 3 л/сек., което е крайно недостатъчно.

 Водопровода е етернитов, изграден през 60-те години, с изтекъл амортизационен срок. За с. Смочево има резервоар с обем 200 м3.

**с. Пастра**

Водоснабдява се гравитачно от каптаж “Гугулево” с дебит 0,20 л/сек. И изтичалото на ВЕЦ “Каменица”, и от речно водохващане на р. Джембевска, посредством стоманен водопровод с диаметър Ф100.

**с. Падала**

Селото се водоснабдява от речно водохващане на р. Горанина и посредством водопровод от РVC тръби, които не отговарят на стандартите за питейно-битово водоснабдяване, с диаметър Ф80 водата се подава до вътрешната водопроводна мрежа.

Вътрешната водопроводна мрежа на населените места в общината не отговаря на правилата и нормите в проектирането и строителството, поради което водоподаването до някои консуматори е нарушено и непостоянно. Поради липса на модерни пречиствателни съоръжения е влошено качеството на питейната вода.

Качеството на водата се влошава и от честите аварии по вътрешната водопроводна мрежа. Авариите са в резултат на набраните амортизационни норми на тръбите, поради което е необходимо да се извърши тяхната подмяна.

* **Канализация.**

В гр. Рила има частично изградена вътрешна канализационна мрежа, която не отговаря на строителните правила и норми.

Голяма част от тези води са включени в напоителен канал, минаващ под главната улица на града и посредством, който се напояват земеделски земи, разположени под града, а останалата част отпадни води се изливат в р. Рилска.Тези води са един от съществените замърсители на р. Рилска.

През 2016г., бе изградена вътрешна канализационна мрежа и Пречиствателна станция в с. Смочево.

* **Напоителни системи.**

Запазването, реконструирането и поддържането на съществуващите напоителни системи ще създаде предпоставки за по-продуктивно и ефективно земеделие в общината. Напоителните мрежи и системи се стопанисват от “Напоителни системи”, гр. Дупница.

Основните съоръжения за акумулиране на вода за напояване са изравнителя при ВЕЦ ”Рила”, гр. Рила и няколко водоеми в землищата на гр. Рила и с. Смочево. Напояването на землището на с. Пастра се осъществява от речно водохващане на р. Рилска и от съоръженията на ВЕЦ “Група Рила”.

В обхвата на територията на общината има само междуградски пътнически транспорт. Той се осъществява от сдружение “Рила - Експрес” ООД, гр. Рила.

Няма развит ЖП транспорт. На територията на общината се предлагат и таксиметрови услуги.

* **Транспортни връзки.**

 Общината осъществява транспортни връзки с гр. София и общините Дупница, Благоевград и Кочериново **/Таблица 3/**

**Таблица 3**

|  |  |  |  |
| --- | --- | --- | --- |
| Транспортна връзка | Разстояние между населените места /км./ | Транспортна връзка на гр. Рила с населени места, извън общината | Разстояние между населените места /км./ |
| Рила – СмочевоРила – ПадалаРила – ПастраРила– Р. манастир | 910822 | Рила – СофияРила – ДупницаРила – БлагоевградРила – Кочериново | 10034208 |

* **Образувание и наука.**

Развитието на системата за образование съответства на демографската структура и осигурява добри възможности за образование на младите хора.

В общината функционира едно училище - ОУ „Аверкий Попстоянов“ , което осигурява добра задоволеност с класни стаи. Базата на учебното заведение позволява воденето на едносменен режим на обучение.

Към системата на образованието е и общинската детска градина ОДГ „ Д-р Тодора Миладинова“

* **Здравеопазване.**

Система „Здравеопазване“ е развита само в частта си доболнична помощ. На територията на община Рила, общо лекарските практики са 6 (шест), стоматологични практики – 3, общопрактикуващи лекари, осигуряващи лекарски кабинети – 2 и една клинична лаборатория, съсредоточени в сградата на бившата поликлиника в гр. Рила.

Спешната медицинска помощ на населението от община Рила се осигурява от Филиал на Спешна медицинска помощ – гр. Рила към Център за Спешна медицинска помощ – гр. Кюстендил, находяща се в сградата на бившата болница на гр. Рила.

На територията на община Рила работи една аптека, находяща се в административната сградата на Община Рила.

* **Култура.**

Местоположението и ранга на община Рила до голяма степен определя спецификата на функционирането и развитието на системата „Култура“. Основните функции на тази дейност са свързани със съхраняване и популяризиране на културно-историческото наследство на територията на общината, подпомагане на културните институции, организации и творци, организация на културни събития от местния и национален културен календар, с цел съхраняване на националните и местни традиции и идентичност.

В Община Рила функционират три читалища: Читалище „Христо Ботев 1898“ в град Рила, Читалище „Христо Ботев 1918“ в село Смочево и Читалище „Свети Иван Рилски 1928“ в село Пастра.

* **Съобщения и медии.**

В община Рила има сравнително добро покритие от мобилните оператори на Виваком, А1 и Теленор. Общината се обслужва и от пощенска станция – „Български пощи“ ЕАД, находяща се в гр. Рила. В общината не се издават вестници и списания.

**1.4. Рискове характерни за общината и области на вредните последствия.**

* За целите на оценката на риска са дефинирани четири области на вредните последствия:
* Социални последствия - последствия за хората и прекъсване на нормалната социална функция – потенциалният брой на загиналите, на сериозно пострадалите или заболелите, както и броят на непосредствено засегнатите хора – евакуирани/преместени и временно настанени лица;
* Последствия за инфраструктурата - поражения на сгради, съоръжения, прекъсване на доставките на основни стоки/услуги;
* Икономически загуби - общите загуби в лева за всички категории, включително разходите за лечение, разходите за незабавни или дългосрочни мерки за възстановяване, разходите от прекъсване на икономическата дейност, косвени социални разходи и други преки и косвени разходи;
* Последствия за околната среда - въздействие върху географията на района с последствия за околната среда, релефа, природните ресурси - разходите за възстановяване на околната среда или щетите върху околната среда.
* **Списък с опасностите характерни за територията на общината:**
* Речни наводнения;
* Скъсване на язовирна стена;
* Земетресения;
* Свлачища;
* Срутища;
* Силни бури;
* Градушки;
* Снегонавявания;
* Високи температури;
* Продължителни суши;
* Транспортни произшествия;
* Горски и полски пожари;
* Животинска епидемия;
* Завишен радиационен фон вследствие на авария в АЕЦ;
* Прекъсване на доставките на основна стока/услуга;
* Биологично заразяване на хора, животни и растения;
* Терористични действия.

**2. Анализ на възможните бедствия на територията на община Рила.**

На базата на характеристиката на общината, на възможните заплахи и от минали събития, може да се направи прогноза относно риска да се случи бедствие, както следва:

 **2.1. На територията на общината съществува неприемлив риск от възникване на:**

* **Земетресения.**

Територията на общината се характеризира със средна сеизмична активност — коефициент на сеизмичност 0,27 и очаквана интензивност ІХ степен и попада предимно под въздействието на външни за областта сеизмогенни райони с очакван магнитуд 7,1-7,5 по скалата на Рихтер.

Най опасни последствия на територията на общината могат да се предизвикат от максимални земетресения в:

- Софийската земетръсна зона на **Средногорския сеизмичен район** с максимален очакван магнитуд 6.5 - 7, интензивност около ІХ степен и сеизмичен коефициент 0,27.

-Струмската земетръсна зона на **Рило-Родопския сеизмичен район** с максимален очакван магнитуд 8, интензивност над ІХ степен в епицентралната област и сеизмичен коефициент 0.27.

- Скопската земетръсна зона на **Валандовския сеизмичен район** в Македония с максимален очакван магнитуд 7 и интензивност ІХ в град Скопие.

* **Ядрена и радиационна авария и трансграничен пренос на радиоактивни вещества.**

На територията на общината не се извършва дейност с радиоактивни източници и не се съхраняват радиоактивни материали.

При възникване на крупна авария в наша или чужда АЕЦ може да бъде застрашен живота и здравето на много граждани.

Потенциално е възможно възникването на радиационна авария при инцидент при трансграничен пренос на радиоактивни продукти, преминаващи по автомагистрала „Струма“, същата на отстояние приблизително 10 км., от община Рила.

Както и при нарушаване нормите за безопасна експлоатация и разрушаване на защитните бариери **в АЕЦ "Козлодуй е възможно възникване на радиационна авария**, съпроводена с изхвърляне на радиоактивни продукти в околната среда. На територията на общината ще се създаде радиационна обстановка, при която населението ще получи през целия период на облъчване еквивалентна доза до 60 милисиверта.

Радиационна обстановка на територията на общината може да се очаква и при възникване на авария в АЕЦ извън страната.

* **Промишлени аварии, свързани с отделяне на токсични вещества.**

При транспортни произшествия, технологични аварии и пожари в обекти, транспортиращи или работещи с нефт, нефтени продукти, пропан-бутан и природен газ също е възможно замърсяване и реална опасност за живота на населението.

**2.2. На територията на общината съществува приемлив риск от възникване на:**

* **Пожари.**

**Пожарът** е неконтролируемо горене във времето и пространството, свързано със заплаха за собствеността, живота и здравето на хората.

**Като стихийно бедствие за общината са характерни големите горски и полски пожари,** които възникват от гръмотевични бури, умишлено или при палене на огън през сухите месеци на годината. Силно пресечената местност затруднява максимално силите и техниката за бързото им овладяване и спирането на разпространението им.

**Основните причини** за възникване на горските пожари са човешка небрежност или умисъл и по-рядко природни бедствия.

Характерно за горските пожари е бързото им разрастване на големи площи със завихряне и прехвърляне на искри на големи разстояния и образуване на нови огнища, което създава реална опасност за живота на екипите участващи в пожарогасенето и животните. В зависимост от особеностите на района около общината, възникнали пожари в горски масиви се прехвърлят скоротечно в обработваеми площи с полезни селскостопански култури и обратно. От продуктите на горенето силно се замърсява околната среда.

* **Наводнения.**

Наводненията са често срещани природни бедствия на територията на страната ни. Те нанасят огромни щети, тъй като засягат населени райони, промишлени територии, продуктивни земеделски земи и инженерната инфраструктура.

В съответствие с научната класификация за този вид бедствие за територията на страната ни са характерни следните видове наводнения:

* ***Природни наводнения:***
* Наводнения от речни разливи;
* Поройни наводнения.
* ***Техногенни наводнения:***
* Наводнения от аварии и неправилно управление на хидротехнически съоръжения;
* Наводнения, причинени от преднамерени действия.

Съгласно Закона за водите, постоянната защита от вредното въздействие на водите включва:

* Изграждане и поддържане на диги, корекции на реки и дерета и други хидротехнически и защитни съоръжения;
* Създаване и поддържане на системи за наблюдения, прогнози и предупреждения;
* Регулиране нивото на подземните води при опасното им повишаване или понижаване;
* Дейности за защита на водосборните басейни от водна ерозия;
* Поддържане проводимостта на речните легла;
* Изграждане и поддържане на укрепителни и/или брегозащитни съоръжения по морския бряг за защита от вълновото въздействие;
* Мерки за предотвратяване и ограничаване на щетите, нанесени от природните наводнения, същите провеждани в съответствие с плановете за управление на риска от наводнения, и ликвидиране на потенциално опасните язовири, чието техническо състояние не позволява по нататъшната им експлоатация.

**Наводнения** на територията на общината могат да възникнат при обилни валежи, бързо снеготопене и при частично или пълно разрушаване на стените на язовир “Калин”.

От наводнения най-сложна обстановка се очаква в с. Пастра и гр. Рила. При проливни дъждове са възможни локални наводнения в с. Пастра. Възможни са наводнения и от изравнителите, собственост на БАД “Гранитоид” АД – София и “Напоителни системи” ЕАД - Дупница разположени в населени места.

* **Снегонавявания и обледявания.**

Големите разлики в денонощния ход на температурите са характерни за територията на общината. През зимата те могат да доведат до: обледяване и късане на електропроводите за високо напрежение, заледяване на пътищата от топенето през деня и мраза през нощта. Характерно за общината през зимните

месеци е преминаването на валежи от дъжд в мокър сняг, при което силно се оснежават електропреносните мрежи, което води до късане на електропроводи. Спирането на електрозахранването по основните електропреносни мрежи в общината води до създаване на тежка зимна обстановка, особено във високопланинските населени места.

Силните ветрове през зимата са характерни за високите части от територията на общината. Образуват се снежни преспи и може да възникне усложнена обстановка в участъците от общинската пътна мрежа.

През зимата във високите части на планините често явление са лавините, които затрудняват работата на фирмите и търговските дружества при поддържането на безаварийната експлоатация в някои рискови обекти, като: язовирите Калин, Малък Калин и Карагьол и ПАВЕЦ Калин.

* **Засушавания, градушки, гръмотевични и ветрови бури.**

Климатичните особености на общината се обуславят от големите разлики в надморската височина от 500 до - над 2000 метра, което създава възможност за възникване на продължителни **засушавания, смерчове, бури и градушки**.

Засушаванията водят до спиране на питейното водоподаване на населените места.

Засушаванията водят до избухване на масови горски и полски пожари, при което се нанасят големи щети на горския фонд. Поради пресечената планинска местност е невъзможно бързо да се локализират и потушават пожарите и те нанасят катастрофални щети.

Големи щети на селското стопанство в общината ежегодно нанасят градушките.

**Смерчовите явления** в общината са характерни предимно за високопланинският район, където нанасят значителни щети на горския фонд.

**Прашните бури и ветровата ерозия** са характерни за територията на общината през пролетта, когато духат силни южни и югозападни ветрове. Особено силни са ветровете по северните склонове на планините. Поради зачестилите засушавания през пролетта в прилежащите на северните склонове на планините равнини и низини се наблюдава засилена ветрова ерозия.

* **Свлачища.**

Свлачищата, като част от общите геодинамични процеси, са гравитационни процеси, свързани с нарушаване на устойчивостта на естествените склонове и откоси и придвижване на земни по различно дълбоки повърхнини. Те са опасни геоложки процеси, които се развиват в наклонени терени – речно-долинни склонове, морски брегове, хълмисти територии, периферии на плата, предпланински и планински възвишения.

На територията на община Рила има регистрирани свлачища в с. Смочево и с. Падала.

В геоложко отношение в района на с. Смочево се разкриват неогенските седименти на Бараковската свита, изградена от груботеригенни компоненти с характерен жълтеникав цвят – конгломерати, брекчоконгломерати и пясъчници с понтийска възраст. Дебелината на свитата варира от 100 до 200 м. Подземните води в района са предимно пукнатинни – студени, ултрапресни и с активна плитка циркулация, дрениращи под формата на многобройни извори с различен дебит.

Района на с. Смочево е от 9-та степен на сеизмичност по скалата на Медведев – Шпонхойер – Карник и се характеризира със сеизмичен коефициент – 0,27.

„Геозащита“ ЕООД – Перник регистрира в с. Смочево свлачище с идентификационен № KNL 38.67698-01, участъкът е укрепен с подпорна стена. В близост до него през 2015 година възникват два нови свлачищни участъка, отстоящи на около 20 м. един от друг. Възникването на новите свлачищни процеси в района е доказателство за наличие на предпоставки за развитие на свлачищни процеси по склоновия масив.

Извършено е укрепване на свлачищния участък от пътя в с. Падала.

* **Биологично заразяване на хора, животни и растения.**

**Огнища на биологично заразяване са** територията с намиращите се на нея хора, животни, съоръжения, материални ценности и околната среда, подложени на непосредственото въздействие на бактериалните агенти и токсини, които са в състояние да бъдат източници на разпространение на инфекциозни заболявания сред хора, животни и растения.

**Възникването** на огнища на биологично заразяване може да стане чрез вдишване на заразен въздух, употреба на заразени хранителни продукти и вода, чрез ухапване от заразени насекоми, кърлежи или гризачи, а също и при установяване на контакт с болни хора, животни или заразени предмети. Чрез въздушни маси може да бъде пренесена популация от насекоми. Не е изключена и диверсия или терористичен акт като най-често се заразяват водоизточници, складови помещения, фуражи и земеделски площи.

**Размерите** на огнището на биологично заразяване зависят от биологичните агенти, техните количества и методите на приложение, от плътността на населените места, от наличието на възприемчиви животни и растения, от метеорологичните условия, от годишния сезон и характера на времето в момента на появяването им.

Поради целогодишният режим на питейно водоснабдяване в община Рила на територията й през пролетта и особено през есента се увеличават случаите на заболяване от вирусен хепатит и остри чревни инфекции. Не е за пренебрегване опасността и от пренасяне на зарази и паразити в близост до международните пътища за Македония, Сърбия и Гърция и при преминаване на горски и селскостопански животни през границата.

В полският район на община Рила е възможно намножаването на мароканския скакалец.

* **Терористични действия.**

В условията на усложнена криминогенна обстановка и в резултат на терористични действия е възможно преднамерено предизвикване на бедствия, аварии и катастрофи с тежки последствия. Много застрашени са язовирите в общината, които не се охраняват. Откритите планински водохващания също могат да станат обект на терористични действия. Територията на областта пряко граничи с кризисните по отношение на международния тероризъм републики Македония и Гърция, което увеличава опасността от пренасяне на терористични действия през границата.

* **Изводи от анализа на възможните бедствия и риска за населението и околната среда.**

На базата на направения по-горе кратък анализ може да се направи извод, че за населението, инфраструктурата и околната среда на територията на общината, съществуват заплахи от възникване на бедствия, които биха довели до човешки и материални загуби и са неприемливи.

Прогнозата на възможните събития показва, че: тяхното проявление ще доведе до сериозни затруднения в нормалната работа на инфраструктурата в районите на бедствия, ще се нарушат жизнено важни системи за управление и нормалното функциониране на националното стопанство.

Най-сложна обстановка на територията на общината ще се създаде при разрушително земетресение, катастрофално наводнение и пренос на радиоактивни вещества при авария в атомна електроцентрала.

* За овладяване на кризисните ситуации на територията на общината, за намаляване на загубите и ликвидиране на последствията е необходимо: планиране и съгласуване на мероприятията по защитата на населението, публичната и частната собственост от органите на изпълнителната власт, местното самоуправление и местната администрация, организациите със стопанска и идеална цел под ръководството на Съвета за намаляване на риска от бедствия към Община Рила.
* Характерът на последствията от вероятните бедствия и аварии изисква готовност за използване на всички способи и средства за защита на населението и националното стопанство и провеждане на предварителни планирани мероприятия за недопускане и намаляване на вредното им въздействие.
* Изключително важно значение за успешната защита на населението имат превантивните дейности и особено такива, които позволяват да се прогнозира появата и/или развитието на бедствените явления, както и за отстраняване на предпоставките за аварии и катастрофи. Необходимо е да се използват пълноценно данните от националните сеизмологични, метеорологични и хидрологични системи за наблюдения и прогнози, за да може своевременно да се набележат и вземат съответните предпазни мерки, за което е необходимо да се търсят резерви в съвместната работа.

Стриктно трябва да се следи дали собствениците на ХТС извършват необходимите измервания на КИС и подготвят докладите за техническото състояние на потенциално-опасните язовири и другите ХТС.

* При възникване на огнище на биологично заразяване от особена важност е своевременното провеждане на профилактика, лечение и дезинфекция. Необходимо е да се определят границитена огнището на биологично заразяване от специализираните противоепидемични и протовоепизооточни формирования на ветеринарната и медицинската служба, които при възникнала ситуация трябва да действат синхронизирано.

Ограничаване появата и разпостранението на остри заразни болести и вредители по селскостопанските животни и растения е задача на местната ветеринарно - медицинска служба и общинска служба по растителна защита, карантина и агрохимия.

* Обемът и спецификата на спасителните и неотложните аварийно-възстановителни работи налага поддържането в готовност и подготовка на сили и средства на доброволното формирование „Рилски орли“ към Община Рила.
* Възможните последствия за населението при възникване на бедствия, аварии и катастрофи налагат непрекъснато и целенасочено обучение по способите за защита и самозащита и своевременно информиране чрез средствата за масова информация.
* За осигуряване провеждането на спасителните и неотложните аварийно-възстановителни работи и осигуряване условия за живот в бедстващи райони е необходимо създаването на запаси от материално-технически и финансови средства и регламентиране на реда и начините за използването им.

**3. Оценка на риска.**

Оценката на риска е част от процеса на управление на риска и включва конкретни стъпки:

* Идентифициране на риска;
* Анализ на риска;
* Преценяване на риска.

Подходът и управлението на риска от бедствия, следва да се основава на принципите и методите в БДС ISO 31000: „Управление на риска – принципи и указания“ и БДС ISO 31010: „Управление на риска методи и оценяване на риска“.

 **3.1. Анализ на вредните последствия.**

Идентифициране на областите на вредните последствия за всяка от опасностите е представено в Таблица №1.

**Таблица №1. Рискове и области на вредните последствия.**

|  |  |
| --- | --- |
| Източник на риск | Области на вредните последствия |
| Опасности | Социалнипоследствия(С) | Последствияза инфраструктурата(И) | Икономически загуби(З) | Последствия за околната среда(О) |
| Речни наводнения | \* | \* | \* | \* |
| Скъсване на язовирна стена | \* | \* | \* | \* |
| Земетресения | \* | \* | \* | \* |
| Свлачища  | \* | \* | \* | \* |
| Силни бури |  |  | \* | \* |
| Градушки |  |  | \* | \* |
| Снегонавявания  | \* |  | \* |  |
| Поледици | \* |  | \* |  |
| Високи температури | \* |  | \* | \* |
| Продължителни суши | \* |  | \* | \* |
| Разлив на опасни вещества |  |  | \* | \* |
| Големи транспортни произшествия | \* |  | \* |  |
| Горски пожари |  |  | \* | \* |
| Животинска епидемия |  |  | \* | \* |
| Човешка пандемия | \* |  | \* | \* |
| Завишен радиационен фон вследствие на авария в АЕЦ | \* |  | \* | \* |
| Авария с източник на йонизиращи лъчения | \* |  | \* | \* |
| Прекъсване на доставките на основна стока/услуга | \* |  | \* |  |
| Биологично заразяване на хора, животни и растения | \* |  |  | \* |
| Терористични действия | \* | \* | \* | \* |

**3.2. Качествен анализ на рисковете на територията на община Рила.**

Анализът на риска има за цел да раздели приемливите рискове от значителните рискове. Той включва разглеждане на източниците на рискове, последствията от тях и вероятността за възникване на тези последствия.

* **Критерии на последствията.**

**Таблица № 2 Критерии на последствията.**

|  |  |  |
| --- | --- | --- |
| Ниво | Описание | Детайлно описание |
| 1 | Незначителни | Няма ранени, малко или никакви щети, малки финансови загуби. |
| 2 | Малки | Необходимост от оказване на първа помощ, малки щети по сградите, средни финансови загуби. |
| 3 | Умерени | Необходимост от медицинско лечение на пострадалите, умерени щети по сгради и по инфраструктурата, високи финансови загуби. |
| 4 | Големи | Значителни наранявания, високо ниво на щети по сгради иинфраструктура, големи финансови загуби. |
| 5 | Катастрофални | Смъртни случаи, повечето сгради и инфраструктура са сериозно повредени, огромни финансови загуби. |

* **Критерии за вероятност.**

**Таблица № 3 Критерии за вероятност.**

|  |  |  |  |  |
| --- | --- | --- | --- | --- |
| Ниво | Описание | Детайлно описание | Индикативен среденпериод наповторяемост | Индикативна честота |
| А | Многовероятно | Очаква се да възникне вповечето случаи. (Много документирани събития и доказателствени факти) | ≤ 1 година | Един или повече пътив годината |
| В | Вероятно | Вероятно е да възникне в повече-то случаи. (Много документиранисъбития. Случили се в близкотоминало събития в други съпоставими области/общини/територии.Голяма възможност, причина или условие за възникване.) | ≤ 10 години | Един или повече пътина 10 години |
| С | Възможно | Може да възникне в даденмомент. (Малък брой документирани събития. Случили се в близкото минало събития в другисъпоставими области/общини/територии. Малка възможност, при-чина или условия за възникване.) | ≤ 100 години | Един или повече пътина 100 години |
| D | Малковероятно | Може би ще възникне в даден момент. (Много малкодокументирани събития или доказателствени факти; Няколко случили се в близкото минало събития в други съпоставимиобласти/общини/територии.Много малка възможност, причина или условия за възникване.) | ≤ 1000 години | Един или повече пътина 1000 години |
| Е | Много рядко | Може да се случи само приизключителни обстоятелства.(Няма документирани събития или други доказателствени факти; Няма случвали се събития в други съпоставими области/общини/територии. Изключително малка възможност, причина или условия за възникване.) | > 1000 години | По-малко от един пътна 1000 години |

* **Качествена матрица на риска.**

За представяне на качествената оценка на риска използваме матрица за анализ на риска, определена от два фактора: вероятност и последствия.

Качествената матрица за анализ на риска е получена от комбинацията на двете (Таблици№2 и таблица№3). Нивата на риск в матрицата са модификация на матрицата на риска в БДС ISO 31010: „Управление на риска – методи за оценяване на риска“.

**Таблица№ 4 Качествената матрица за анализ на риска.**

|  |  |
| --- | --- |
| Вероятност | Последствия |
| 1Незначителни | 2Малки | 3Умерени | 4Големи | 5Катастрофални |
| A - Многовероятно | Умерено | Умерено | Високо  | Екстремно | Екстремно |
| B -Вероятно | Ниско  | Умерено | Високо | Високо | Екстремно |
| C -Възможно | Ниско  | Умерено | Умерено | Високо | Високо |
| D - Малковероятно | Ниско | Ниско | Умерено | Умерено | Умерено |
| E - Многорядко | Ниско | Ниско | Ниско | Умерено | Умерено |

**Таблица № 5 Качествен анализ на рисковете и класификация.**

|  |  |  |  |
| --- | --- | --- | --- |
| **Източник на риск** | **Критерии за вероятност,****(Ниво - описание)** | **Критерии за последствията,****(Ниво - описание)** | **Качествена оценка на риска,****(Ниво)** |
| Речни наводнения | С - Възможно | 2 - Малки | Умерено |
| Скъсване на язовирна стена | С - Възможно | 3 - Умерени | Умерено |
| Земетресения | В - Вероятно | 5 - Катастрофални | Екстремно |
| Свлачища  | С - Възможно | 3 - Умерени | Умерено |
| Силни бури | А – Много вероятно | 2 - Малки | Умерено |
| Градушки | А – Много вероятно | 2 - Малки | Умерено |
| Снегонавявания  | А – Много вероятно | 2 - Малки | Умерено |
| Поледици | А – Много вероятно | 2 - Малки | Умерено |
| Високи температури | С - Възможно | 2 - Малки | Умерено |
| Продължителни суши | С - Възможно | 3 - Умерени | Умерено |
| Разлив на опасни вещества | С - Възможно | 3 - Умерени | Умерено |
| Автотранспортни произшествия  | В - Вероятно | 2 - Малки | Умерено |
| Горски пожари | А – Много вероятно | 2 - Малки | Умерено |
| Животинска епидемия; | D – Малко вероятно | 1 - Незначителни | Ниско |
| Човешка пандемия | D – Малко вероятно | 5 - Катастрофални | Умерено |
| Завишен радиационен фон вследствие на авария в АЕЦ | D – Малко вероятно | 3 - Умерени | Умерено |
| Авария с източник на йонизиращи лъчения | D – Малко вероятно | 3 - Умерени | Умерено |
| Прекъсване на доставките на основна стока/услугаВодоснабдяване | С - Възможно | 1 - Незначителни | Ниско |
| Биологично заразяване на хора, животни и растения | С - Възможно | 1 - Незначителни | Ниско |
| Терористични действия | С - Възможно | 3 - Умерени | Умерено |

**3.3. Преценяване и приоритизиране на рисковете.**

Приоритизирането на рисковете за община Рила е представено, като е използван примерния шаблон за оценка на риска от „Указания за разработването и готовността за изпълнението на плановете за защита при бедствия“ на Съвета за намаляване на риска от бедствия към Министерския съвет.

В следствие на получените числови стойности в процеса на „преценяване на риска“ по критериите „Сериозност“, „Управляемост“ и „Нарастване“, опасностите идентифицирани на територията на областта са подредени в низходящ ред в следната таблица.

|  |  |
| --- | --- |
| Опасности | Крайна числова стойност от таблица – приложение № 36 |
| Речни наводнения | **8,2** |
| Скъсване на язовирна стена | **4,0** |
| Земетресения | **14,8** |
| Свлачища  | **15,0** |
| Силни бури | **5,0** |
| Градушки | **4,0** |
| Снегонавявания  | **6,5** |
| Поледици | **7,8** |
| Високи температури | **4,0** |
| Продължителни суши | **7,0** |
| Разлив на опасни вещества | **3,0** |
| Автотранспортни произшествия | **3,0** |
| Горски пожари | **10,2** |
| Човешка пандемия | **3,0** |
| Животинска епидемия | **4,0** |
| Завишен радиационен фон вследствие на авария в АЕЦ | **4,2** |
| Авария с източник на йонизиращи лъчения | **4,0** |

* **Таблица за оценка на риска - */Приложение № 36* към РАЗДЕЛ VIII – ПРИЛОЖЕНИЯ/.**
* **Таблица за анализ на последствията от съответния риск - */Приложение № 37* към РАЗДЕЛ VIII – ПРИЛОЖЕНИЯ*/***

Определяне на потенциално опасните обекти от местно значение и критичната инфраструктура в общината.

* **Потенциално опасните обекти от местно значение са оценени по степен на риск в три групи (с висока, средна и ниска степен на риск), съгласно /*Приложение № 7* към РАЗДЕЛ VIII – ПРИЛОЖЕНИЯ*/.***

**РАЗДЕЛ III.**

**ПРЕВЕНЦИЯ.**

**1. Цел на раздел „Превенция“** - да представи рамката, насоките на СНРБ, структурите, ролите, отговорностите и процесите, които могат да бъдат приложени за въздействие върху рисковете и постигане на дългосрочно намаляване на риска от бедствия (рисковете, определени в раздел ПРОФИЛА НА РИСКА, които касаят общността в областта и са от значение за СНРБ).

**2. Основни компоненти на раздела.**

**2.1. Принципи и критерии за намаляване на риска от бедствия чрез превенция:**

* специфичност – дейностите по изпълнение на мерките, определени в раздела е насочена към конкретна област за подобрение;
* измеримост – резултатите от изпълнението на дейностите може да бъде количествено измерен;
* отговорност – ясно определени отговорни институции за изпълнението на дейностите;
* реалистичност – резултатите от изпълнението на дейностите следва да са постижими с наличните ресурси;
* времева обвързаност – ясно е посочено кога ще бъдат изпълнена дейностите.
* наблюдение и контрол по изпълнението на дейностите за намаляване на риска от бедствия.

**2.2. Мерки и дейности за превенция, с цел намаляване на рисковете, приоритизиране в раздел ПРОФИЛ НА РИСКА .**

**2.2.1. Земетресение.**

* спазване изискването на Наредба № РД-02-20-2 от 27 януари 2012 г. за проектиране на сгради и съоръжения в земетръсни райони (Обн. ДВ. бр.13 от 14 Февруари 2012 г.), проектирането на сгради, съоръжения, комуникации и други обекти да се осъществява със съответния сеизмичен коефициент Кс за населеното място;
* включване в подробните устройствени планове на застрашените територии, съгласно картите за сеизмичен риск, след изготвянето им по реда на Наредбата за условията, реда и органите за извършване на анализ, оценка и картографиране на рисковете от бедствия (Обн. ДВ. бр. 84 от 2 ноември 2012 г.);
* подготовка на населението за реагиране при земетресение - организира се от кмета на общината чрез предоставяне на информация по подходящ начин и се подпомага от органите на изпълнителната власт в рамките на своята компетентност чрез поддържане на информация на интернет страницата си за намаляване на риска от бедствия и за начините на поведение, и за защитните мерки, съгласно изискването на чл. 17 от Закона за защита при бедствия (Обн. ДВ. бр.102 от 19 Декември 2006г.)
* обучение в системата на предучилищното и училищното образование и в системата на висшето образование, съгласно изискването на чл. 16 от Закона за защита при бедствия;
* подготовка на съставните части на единната спасителна система чрез провеждане на тренировки и учения.

**2.2.2. Речни наводнения**

Прилагането на мерки за предотвратяване и ограничаване на щетите, нанесени от природните наводнения се провеждат в съответствие с Плана за управление на риска от наводнения (2016-2021) за районите с риск от наводнения, съгласно извършеното картографиране по реда на Глава девета „Защита от вредното въздействие на водите“ от Закона на водите (Обн. ДВ. бр.67 от 27 Юли 1999г.).

* Мерки за намаляване на риска от наводнения:
* повишаване на подготвеността на населението за наводнения;
* познаването на опасността, включващо всичките й важни параметри, като тип на наводненията, вероятност, интензивност (размери, скорост на вълната) и разпространение на въздействието;
* навременни предупреждения и прогнози;
* постоянен мониторинг на застрояването в близост до заливаемите зони;
* премахване на незаконни постройки, подприщващи съоръжения, огради, складирани материали и други намиращи се в границите на речните легла или дерета;
* ефективно управление на водните нива на язовирите. Недопускане на преливане през короната на стената при поройни валежи;
* прилагане и актуализация на аварийните планове;
* изграждане на нови корекции;
* надграждане на диги;
* първоначално почистване и ежегодно почистване на коритото на реките в целия участък за осигуряване преминаването на висока вълна;
* почистване на речни участъци и дерета за осигуряване преминаване на висока вълна.

**2.2.3. Наводнения от скъсване на язовирна стена:**

* изпълнение на мерки за поддържане на язовирните стени и съоръженията към тях в изправно техническо състояние и осигуряване на безопасната им експлоатация;
* контрол за готовността за безопасна експлоатация на язовирите, язовирните стени и съоръженията към тях по реда на Глава девета „Защита от вредното въздействие на водите“ от Закона на водите;
* повишаване на подготвеността на населението и познаване на опасността;
* прилагане и актуализация на аварийните планове

**2.2.4. Завишен радиационен фон вследствие на авария в АЕЦ и авария с източници на йонизиращи лъчения (ИЙЛ):**

* познаването на опасността от страна на компетентните органи и населението;
* обучение на населението за действие при повишена радиация;
* познаване на външния авариен план на АЕЦ „Козлодуй“, разработен съгласно изискването на Глава осма „Аварийно планиране и аварийна готовност“ от Закона за безопасно използване на ядрената енергия (ЗБИЯЕ)(Обн. ДВ. бр. 63 от 28 Юни 2002 г.);
* разработване и поддържане на план за защита при ядрена или радиационна авария като приложение към общинския план за защита при бедствия по чл. 9 от ЗЗБ;
* провеждане на учения и тренировки на общинския щаб за изпълнение на плана;
* непрекъснат контрол на радиационния гама-фон на територията на областта чрез системата за мониторинг на ГДПБЗН – МВР;
* контрол при използването на ядрената енергия и йонизиращите лъчения съгласно глава пета от ЗБИЯЕ.

**2.2.5. Горски пожари и пожари в земеделски територии**

* провеждане на кампании за пожарна безопасност в горските територии и земеделските земи;
* информационно–разяснителна дейност чрез използване на подходящи средства;

**2.2.6. Разлив на опасни вещества**

* поддържане на актуални аварийни планове на обектите с висок и нисък рисков потенциал по ЗООС и чл. 35 от ЗЗБ;
* контрол на обектите, работещи и съхраняващи опасни вещества по ЗООС и ЗЗБ;
* подмяна или ремонт на морално остарелите инсталации, съоръжения и цистерни
* обучение на служителите, провеждане на тренировки и учения.

**2.3. Източници на финансиране за изпълнение на мерките.**

* Държавен бюджет.
* Общински бюджет.
* Бюджет на собственик на съоръженията.
* Финансиране на превантивни дейности и дейности по подготовка за реагиране от областната програма за намаляване на риска от бедствия по чл. 6а, ал. 2, т. 4 от Закона за защита при бедствия като допълващо финансиране към одобрения бюджет на съответния компетентен орган и/или към осигурените средства от други източници по реда на Правилника за организацията и дейността на Междуведомствената комисия за възстановяване и подпомагане към Министерски съвет.
* Използване на възможностите на застраховането.
* Използване на европейски структурни и инвестиционни фондове.

**2.4. Връзка с Националната стратегия за намаляване на риска от бедствия (НСНРБ) и планиращите документи.**

Изпълнението на определените мерки в раздела „Превенция“ са насочени към реализиране на стратегически цели на НСНРБ:

* постигане на устойчивост на обществото при бедствия;
* изграждане на капацитет за управление на риска от бедствия на всички административни нива на управление;
* постигане на съгласуваност при провеждане на политиките за устойчиво развитие, адаптиране към промените в климата и намаляване на риска от бедствия;
* постигане на устойчивост на финансирането на защитата при бедствия.

За изпълнение на целите на Националната стратегия за намаляване на риска от бедствия на национално, областно и общинско ниво се разработват Национална програма, областни и общински програми за намаляване на риска от бедствия.

За изпълнение на целите на Националната програма за намаляване на риска от бедствия и във връзка с намаляване на рисковете, определени с Областния план за защита при бедствия, се разработват Областни програми за намаляване на риска от бедствия.

За изпълнение на целите на Областната програма за намаляване на риска от бедствия и във връзка с намаляване на рисковете, определени с Общинския план за защита при бедствия, се разработват Общински програми за намаляване на риска от бедствия.

Годишните планове за изпълнение на Общинската програма за намаляване на риска от бедствия ще включват дейности за изпълнение на мерките, определени в раздела, бюджет, срок за реализация, очаквани резултати, индикатори за изпълнение и отговорни институции.

**РАЗДЕЛ ІV.**

**ГОТОВНОСТ**

**1. Цел и основни компоненти на раздел „Готовност“.**

**1.1. Цел на раздела - да се извърши преглед на текущите нива на организационна готовност на съставните части на ЕСС и готовността на населението.**

Съгласно ЗЗБ, "Готовност" са знанията и способностите на държавни структури, организации, общности и хора, които спомагат за предвиждането, реагирането и ликвидирането на последствията от вероятни, неизбежни, случващи се или случили се бедствия, постигнати в резултат на предварително предприети действия.

В раздела е описана готовността за справяне с бедствия, включваща планиране, обучение, тренировки на съставните части на ЕСС и населението.

**1.2. Основни компоненти:**

Текущи нива на готовност на съставните части на ЕСС и готовността на населението са посочени в таблица, въз основа на получените резултати за „Готовност“ в раздел II „Профил на риска“.

Основните съставни части на единната спасителна система (ГДПБЗН - МВР, ОДМВР, БЧК и центровете за СМП) осигуряват непрекъсната готовност за приемане на съобщения при възникване на бедствия, тяхната оценка и незабавни действия.

**Таблица** - Описание на текущите нива на готовност на съставните части на ЕСС и готовността на населението.

|  |  |  |
| --- | --- | --- |
| **Опасности** | **Текущо ниво на готовност на съставните части на ЕСС** | **Текущо ниво на готовност на населението** |
| Земетресения | средно | средно |
| Речни наводнения | високо | средно |
| Скъсване на язовирна стена | високо | средно |
| Авария с източник на ЙЛ | ниско | ниско |
| Автотранспортни катастрофи | високо | средно |
| Човешка пандемия | високо | средно |
| Железопътни катастрофи | високо | средно |
| Свлачища | високо | средно |
| Горски пожари | високо | средно |
| Високи температури | високо | средно |
| Силни бури | високо | средно |
| Пожари в земеделски територии | високо | средно |
| Продължителни суши | средно | средно |
| Поледици | високо | средно |
| Разлив на опасни вещества | средно | ниско |
| Завишен радиационен фон вследствие на авария в АЕЦ | средно | средно |
| Градушки | средно | средно |
| Снегонавявания  | високо | средно |

* **Проблемите, които възникват от текущите нива на готовност, свързани със спецификата на района на действие на ОбщСНРБ.**
* Готовност на съставните части на ЕСС – проблеми;
* Липса на достатъчно сили и средства за адекватна намеса при бедствия (сили и средства на ЕСС, доброволци и др.);
* Персоналът за координация при реагиране и възстановяване не е подходящо обучен за ефективно изпълнение на задълженията си;
* Липса на информация за достъпни ресурси и начина на привличането им;
* Координацията между съставните части на ЕСС в случай на бедствия не е на необходимото ниво;
* Готовност на населението – проблеми:
* Ниско ниво на обществена информираност за опасностите, възможните последствия и необходимите действия на населението, което не може да осигури ефективна готовност;
* Нужда от повишаване на осведомеността на населението, с цел адекватно реагиране при ранно предупреждение и оповестяване при бедствия;
* Липса на ключови показатели за готовността на населението (като съотношението на хората запасили се с достатъчно вода, храна, приспособления за готвене и подслон при бедствия).
* Мерки за готовност, свързани с поддържането и подобряването на готовността, включващи планиране, обучение и тренировки:
* Осигуряване на достатъчно сили и средства за справяне с възникналото бедствие;
* Постигане на изискващото се ниво на взаимодействие и координация между участниците в реагирането и възстановяването при бедствия;
* Осигуряване посрещането на първоначалните нужди на населението и участниците;
* Повишаване информираността на населението.
* **Описание на методите и средствата, необходими за изпълнение на мерките:**
* Разработване на максимално-вероятни и тежки сценарии за бедствия в зависимост от определените рискове и преценка на необходимите сили и средства за справяне с тях;
* Провеждане на обучения, тренировки и учения за подобряване на готовността за реагиране при бедствия, взаимодействието и координацията на органите на изпълнителната власт и съставните части на ЕСС;
* Провеждане на обучение на населението за рисковете от бедствия, начините на поведение и действие и за изпълнението на необходимите защитни мерки;
* Подобряване информираността на населението и действията, които следва да предприемат според съответната опасност.
* **Задължения подпомагащи планирането на готовността.**

При възникване на бедствия съставните части на единната спасителна система организират и изпълняват дейностите съгласно плановете за защита при бедствия.

Планирането на защитата при бедствия се извършва на общинско, областно и национално ниво.

Учения се планират и провеждат за подобряване на взаимодействието и координацията на съставните части на единната спасителна система и органите на изпълнителната власт за реагиране при бедствия. Тренировките и ученията се провеждат по заповед на министъра на вътрешните работи, областния управител или на кмета на общината.

Органите на централната изпълнителна власт и съставните части на единната спасителна система разработват планове за защита при бедствия за изпълнение на задачите, произтичащи от Националния план за защита при бедствия и плановете на областно и общинско ниво. Плановете се утвърждават със заповед на съответния ръководител след съгласуване съответно с председателя на СНРБ към МС, ОСНРБ или ОбщСНРБ.

Юридически лица и еднолични търговци, собственици и ползватели, осъществяващи дейност в обекти, представляващи строежи по чл. 137, ал. 1, т. 1, буква "г" или "д" от Закона за устройство на територията (***Приложение № 13*** **към РАЗДЕЛ VIII – ПРИЛОЖЕНИЯ**), която представлява опасност за възникване на бедствие:

* разработват авариен план на обекта, в който е описано времето за готовност за реагиране на структурите и лицата от обекта за изпълнение на предвидените мерки;
* организират провеждането на тренировки по изпълнение на аварийния план най-малко веднъж годишно;
* изграждат и поддържат локални системи за оповестяване за осигуряване на ранно предупреждение на персонала, компетентните органи и населението;
* създават, подготвят и поддържат в готовност силите и средствата от обекта и средства за защита на работещите на територията на обекта;
* провеждат обучение на работещите за защита при бедствия.
* **Дейности свързани с готовността (Таблица №1).**

Дейностите свързани с готовността за справяне с бедствия, включват планиране, обучение, тренировки на съставните части на ЕСС и населението.

**Таблица №1.**

|  |  |  |
| --- | --- | --- |
| Дейности, които са предвидени за изпълнение | Отговорни структури за изпълнението на всяка от дейностите(водещи и подпомагащи) | Времевата рамка за изпълнение на всяка от дейностите |
| 1. Планиране: |   |  |
| * 1. ОПЗБ
 | ОСНРБ | 3 години от влизане в сила на ЗИДЗЗБ |
| * 1. Общински ПЗБ
 | Общински СНРБ | 3 години от влизане в сила на ЗИДЗЗБ |
| * 1. ПЗБ за изпълнение на задачите, произтичащи от НПЗБ и плановете на областно и общинско ниво.
 | Териториалните звена на централната администрация на изпълнителната власт и съставните части на ЕСС  | След разработване на плановете на областно и общинско ниво. |
| * 1. Планове за защита при бедствия на пребиваващи в обекти
 | ЮЛ и ЕТ, осъществяващи дейност в сгради и съоръжения за обществено обслужване с капацитет над 1000 места за посетители, както и в лечебни заведения за болнична помощ, училища и детски градини.  | Постоянна |
| * 1. Аварийни планове на обекти
 | ЮЛ и ЕТ, собственици и ползватели, осъществяващи дейност в обекти, която представлява опасност за възникване на бедствие. | Постоянна |
| 1. Обучение
 |  |  |
| * 1. Обучение на органите на изпълнителната власт и другите държавни органи
 | Ръководителите организират обучение на служителите от подчинените им звена, служби и други оперативни структури за изпълнение на дейности по защитата. | Съгласно планове и програми |
| * 1. Обучение на населението за защита при бедствия
 | Организира се от кметовете на общините чрез предоставяне на информация по подходящ начин.Органите на изпълнителната власт в рамките на своята компетентност подпомагат обучението чрез поддържане на информация на интернет страницата си за намаляване на риска от бедствия и за начините на поведение и за защитните мерки. | Ежегодно |
| 2.3. Обучение в системата на предучилищното, училищното и висшето образование за защита при бедствия  | Водеща - РУОПодпомагащи – РСПБЗН, БЧК, (Органите на изпълнителната власт в рамките на своята компетентност подпомагат обучението чрез поддържане на информация на интернет страницата си за намаляване на риска от бедствия и за начините на поведение и за защитните мерки). | Съгласно учебните програми |
| 1. Тренировки
 |  |  |
| * 1. Тренировки и учения на щаба за изпълнение на задачите на ОПЗБ
 | Провеждат се по заповед на областния управител на област Кюстендил | Тренировки - най-малко веднъж годишноУчения - най-малко веднъж на 2 години |
| * 1. Тренировки и учения на щаба за изпълнение на задачите на Общ. ПЗБ
 | Провеждат по заповед на Кмета на общината. | Най-малко веднъж годишно |
| * 1. Тренировки и учения за изпълнение на задачите от плановете на териториалните звена на централната администрация на изпълнителната власт и съставните части на ЕСС
 | Териториалните звена на централната администрация на изпълнителната власт и съставните части на ЕСС | Съгласно плановете на съответните структури |
| * 1. Тренировки по изпълнение на аварийни планове на обекти
 | ЮЛ и ЕТ, собственици и ползватели, осъществяващи дейност в обекти, която представлява опасност за възникване на бедствие. | Най-малко веднъж годишно |
| * 1. Тренировки по изпълнение на планове за защита при бедствия на пребиваващи в обекти
 | ЮЛ и ЕТ, осъществяващи дейност в сгради и съоръжения за обществено обслужване с капацитет над 1000 места за посетители, както и в лечебни заведения за болнична помощ, училища и детски градини. | Най-малко веднъж годишно |

**РАЗДЕЛ V.**

**РЕАГИРАНЕ**

**1. Цел на раздел „Реагиране“** – да регламентира принципите за реагиране, приоритетите, системите, организационната рамка, функциите и задачите на съставните части на ЕСС (структурите и организациите на съответното областно/общинско ниво, партньорски организации), които ще бъдат задействани, развърнати и координирани по време на бедствие.

Съгласно §1, т. 24 от Допълнителните разпоредби към ЗЗБ, "Реагиране" са действията, които са предприети по време на или непосредствено след бедствието с цел спасяване на човешки живот, намаляване на въздействията върху здравето, осигуряване на обществената безопасност и на основните потребности на засегнатите хора.

В раздел „Реагиране“ се определят оперативните мерки, структурите на ЕСС, процесите и отговорностите при възникване на бедствие.

**2. Основни компоненти на раздела.**

**2.1. Управление при бедствия. Обявяване на бедствено положение.**

Областният управител и Кметът организират и ръководят защитата при бедствия съответно в областта и на територията на общината. Създават със заповед областен/общински щаб за изпълнение на областния/общинския план за защита при бедствия и за взаимодействие с щабовете по чл. 62а, ал.2, чл.64, ал.1, т.10 и чл.65, ал.1, т.7 от ЗЗБ.

Съгласно чл. 50. (1) от Закона за защита при бедствия, Кмета обявява със заповед бедствено положение за цялата или за част от територията на общината. Копие от заповедта се изпраща незабавно на Областния управител на област Кюстендил и Министъра на вътрешните работи.

В случай на непосредствена заплаха от бедствие, авария или катастрофа ръководителите на щабове вземат необходимите предохранителни мерки за защита на населението и националното стопанство.

При възникване на критична ситуация на територията на община, неотложните аварийно-възстановителни работи се организират и провеждат от ръководителя на операциите и щаба за координиране на НАВР с подчинените органи за управление, сили и средства на единната спасителна система (ЕСС) и придадените усиления от областта.

Когато районът на критична ситуация обхваща територията на две и повече общини, спасителните и неотложните аварийно-възстановителни работи се организират и провеждат от областния щаб за изпълнение на областния план за защита при бедствия (ОблЩК на НАВР) с подчинените органи, сили и средства на ЕСС и придадените им национални специализирани екипи.

Националния щаб за координиране на НАВР към Министерството на вътрешните работи (МВР) организира и провежда спасителни и неотложни аварийно-възстановителни работи в райони на бедствия, обхващащи териториите на две и повече области, аварии в обекти с национално значение и големи транспортни катастрофи.

Специализираните екипи на органите от ЕСС получават задачи от МВР, по чието искане са привлечени за провеждане на спасителни и неотложни аварийно-възстановителни работи, а управлението им се осъществява от непосредствените им ръководители.

Другите съставни части на ЕСС предоставят помощ при поискване съгласно плановете за защита при бедствия по решение на ръководителите на щабовете за координиране на НАВР.

Опирайки се на оценката на обстановката и предложенията на членовете на Щаба, Кмета отдава разпореждане за изпълнение на заложените в Плана мероприятия до:

* ръководителите на структури на ЕСС;
* ръководителите на местните органи на държавната власт;
* до ръководните лица в Общинска администрация;
* до кметовете на съседни общини;

Определя обема на информацията, която под формата на указания да бъде сведена до населението и стопанските субекти и която е насочена към мерките които трябва да се предприемат незабавно за осигуряване на тяхната защита. Информацията се предоставя от служителя за връзка с обществеността до средствата за масова информация.

Поддържа непрекъснато връзка с Областния щаб за защита при бедствия и предоставя и получава актуална информация за обстановката.

Таблица със сигналите за оповестяване на населението за видовете опасности и средствата за тяхното предаване са посочени в (***Приложение № 26*** **към РАЗДЕЛ VIII – ПРИЛОЖЕНИЯ).**

При значително надвишаване на обема на защитните мероприятия от планираните прави искане до Министъра на вътрешните работи за включване на допълнителни екипи от други области или от структурите на централно подчинение.

При необходимост изисква деблокиране на части от държавния резерв за посрещане на допълнителните нужди на населението или за осигуряване на защитните мероприятия и такива, включени в провеждане на СНАВР и ликвидиране на последствията.

Функциите по ръководство се осъществяват от ръководител. Ръководителят е лицето, на което са делегирани правомощия и носи отговорността за справяне с бедствието (съгласно ЗЗБ, отговорността за справяне с бедствия на областно и общинско ниво е съответно на Областният управител и на Кмета на общината).

* Основните отговорности на Ръководителя, включват:
* поемане на управлението и ръководството;
* активиране на Щаба за изпълнение на ПЗБ;
* защита на живота и имуществото;
* управление на силите и средствата;
* контрол за безопасността на реагиращите и населението, както и за изпълнение на поставените задачи;
* осигуряване на условия за безопасност на работата при изпълнение на задачите;
* създаване и поддържане на ефективно взаимодействие между съставните части на ЕСС, включително и оперативния център на РДПБЗН.

Следва ясно да се разграничи, че общото ръководство се осъществява по хоризонтала между съставните части на ЕСС, участващи в реагирането при бедствие, а командването е по вертикала в рамките на всяка съставна част на ЕСС и се осъществява от представител на съответната структура. Областният управител/кмета осъществява общото ръководство на съставните части на ЕСС.

* Щаба извършва следните основни дейности:
* анализ и оценка на обстановката при бедствие;
* предлага на областния управител за одобрение решения относно необходимия обем и ресурсно осигуряване на спасителни и неотложни аварийно-възстановителни работи за предотвратяване, ограничаване и ликвидиране на последствията от бедствието и за подпомагането на засегнатото население;
* осъществява контрол по изпълнението на задачите и мерките за овладяване на бедствието;
* информира чрез медиите населението за развитието на бедствието, за предприетите действия за неговото ограничаване и овладяване и за необходимите предпазни мерки и действия;
* докладва на областния управител за хода на провежданите защитни мероприятия.

В Щаба за изпълнение на Общинския план за защита при бедствия са включени представители на всички структури, участващи в реагирането. Кмета със заповед определят ръководител на операциите, който притежава необходимата експертиза и опит в зависимост от характера на бедствието (чл.31, ал.2 ЗЗБ). Ръководителят на операциите организира и контролира изпълнението на одобрените решения на Общинския щаб, осъществява взаимодействието и координацията между частите на ЕСС, участващи в изпълнението на дейностите по чл. 19, ал. 1 ЗЗБ в района на бедствието (чл.31, ал.1 ЗЗБ).

Обявяване на „бедствено положение“ от Кмета на общината за цялата или за част от територията на общината - въвежда се Общинския план за защита при бедствия. Когато мащабът на бедствието надхвърля възможностите за справяне с наличните сили и средства на ЕСС на общинско ниво и са необходими допълнителни ресурси, съответният Кмета на засегнатата община може да поиска от Областния управител помощ и обявяване на „бедствено положение“ чрез Оперативния център на РДПБЗН-Кюстендил. При въвеждане на Областния план за защита при бедствия управлението преминава на областно ниво.

Общинският щаб за изпълнение на Общинския план за защита при бедствия в засегнати територии продължава да изпълняват своите функции и задължения, като координацията и управлението на силите и средствата на ЕСС се осъществява на областно ниво от Областния управител и Щабът за изпълнение на Областния план за защита при бедствия.

При обявяване на „бедствено положение“ ръководителят (Областния управител/Кмета) възлага на членове на Щаба изпълнението на определени функции (планиране, операции, логистика), като сформира съответни секции и техни ръководители, *показани на Фиг.1*. Той определя и следните подпомагащи го позиции:

- отговорник за публичната информация – разглежда всички въпроси, свързани с медиите и координира разпространяването на информация до тях;

- отговорник за взаимодействието (лице/а за връзка с органи и организации) – поддържа контакт със структурите, участващи в реагирането при бедствие;

- отговорник за безопасността – следи за безопасните условия и предлага мерки за осигуряване на безопасност на персонала, включен в операциите.

Фиг.1.











Организационната структура за управление при бедствия е показана в ***Приложение №4* към РАЗДЕЛ VIII – ПРИЛОЖЕНИЯ.**

Форма на План за действие е показана в ***Приложение № 29*** **към РАЗДЕЛ VIII - ПРИЛОЖЕНИЯ.**

**2.2. Принципи за реагиране в района на действие:**

* отговорност – ясно определени отговорни институции за изпълнението на дейностите;
* ангажираност от всички институции за изпълнението на дейностите;
* реалистичност – резултатите от изпълнението на дейностите следва да са постижими с наличните ресурси;
* адекватност.

**2.3. Идентифицирани в практиката проблеми при реагиране, целящи подобряване на организацията:**

* Подобряване на взаимодействието между съставните части на ЕСС:
* Повишаването на готовността, оперативната координация и капацитета за реагиране на основните съставни части на ЕСС, чрез участия в провеждането на учения, тренировки и други обучения на съставните й части и усъвършенстване на нормативната уредба;
* Провеждане на тренировки за проверка готовността на системите за ранно предупреждение, оповестяване и информиране;
* Поддържане на актуална база данни за длъжностните лица в различните нива за управление на Единната спасителна система;
* Познаване на ПЗБ от всички участници на СНРБ и ЕСС с цел подобряване на координацията при реагиране при бедствие.
* Подобряване на организацията за оповестяване на населението.
* Повишаване на административния капацитет на съставните части на ЕСС за реагиране при бедствия.
* Осигуряване на ключови ресурси в помощ на усилията при реагиране, като специализирана техника, специализирано оборудване, средства за комуникации.
* Засилване на мотивацията за включване и участие в доброволното движение.

**2.4. Описание на ролите, функциите и отговорностите при реагиране са посочени в следната таблица:**

|  |  |  |
| --- | --- | --- |
| Рискове, съгласно таблицата | Функции/задачи | Отговорни структури |
| **Земетресения** | **Оповестяване на щаба за изпълнение на общинския план за защита при бедствия -** съгласно **Приложение №4** - Схема за оповестяване към РАЗДЕЛ VIII - ПРИЛОЖЕНИЯ | РСПБЗН- Рила |
| Неотложни мерки за намаляване на въздействието:-спиране на електроподаването и водоснабдяването-спиране на движението по застрашени пътни участъци | ЧЕЗ, ВиК- Кюстендил,ОПУ- Кюстендил,  |
| Спасителни операции: -издирване и изваждане на пострадали под развалини (извеждане на пострадали от трудно проходими, опасни и недостъпни места, осигуряване на въздух на затрупани хора, осветяване зоната за извършване на спасителни дейности) | РСПБЗН, РУ на МВР - Рила, БЧК, ДФ |
| -гасене на пожари | РСПБЗН, ДФ |
| -устройване на проходи | РСПБЗН, ЮЛ съгласно сключените споразумения по ЗЗБ |
| -оказване на първа помощ на място на пострадали и транспортирането им до лечебни заведения | ЦСНМП, РСПБЗН, БЧК |
| -осигуряване на обществения ред, регулиране на движението, отцепване на мястото за намеса | РУ на МВР |
| Евакуация на населението останало без подслон  | БЧК, ОА, Кметове на общини, ЮЛ съгласно сключените споразумения по ЗЗБ |
| Разсредоточаване на културни и материални ценности | Ръководители на институции |
| РХБЗ при инциденти и аварии с опасни вещества и материали вследствие на земетресение: |  |
| -разузнаване, спасяване на пострадали, локализиране на разливи, вземане на проби, извършване на анализи и ликвидиране на аварии | РСПБЗН, РЗИ, РИОСВ,ЦСНМП |
| -извършване деконтаминация на хора, техника и оборудване  | РСПБЗН, РЗИ |
| Ограничаване на разпространението и ликвидиране на възникнали епидемични взривове, епидемии и епизоотии от заразни и паразитни болести: - изолиране на района на епидемията/пандемията; - вземане и анализ на проби;- локализиране и ликвидиране на заразите.  | РУ на МВРРЗИ, ОДБХРЗИ, ОДБХ, РСПБЗН |
| **Речни наводнения и скъсване на язовирна стена** | Предупреждение | НИМХ, МОСВ, БДЗБР, РСПБЗН |
| Получаване на информация за мястото на наводнението и има ли пострадали. | РСПБЗН, ОА, ЦСНМП, РУ на МВР |
| Оповестяване съгласно **Приложение №4** - Схема за оповестяване към РАЗДЕЛ VIII - ПРИЛОЖЕНИЯ |  РСПБЗН |
| Неотложни мерки за намаляване на въздействието: |  |
| -наблюдение в районите на заливните зони | Кметове на общини, РСПБЗН, ДФ |
| -предприемане на мерки за намаляване на вредното въздействие на водите (възстановяване и надграждане на диги, ограничаване притока на вода, аварийно изпускане на водохранилища и отклоняване на водни потоци). | РСПБЗН, кметове на общини, ДФ, ЮЛ съгласно сключените споразумения |
| -спиране на движениетопо застрашени пътища  | РУ на МВР, ОПУ |
| -осигуряване на обществения ред, регулиране на движението, ограничаване достъпа до залетите места. | РУ на МВР |
| Спасителни операции: |  |
| -извеждане на застрашеното население на безопасно място | РСПБЗН, ОА, РУ на МВР, Кметове на общини |
| -извършване на разсредоточаване на културни и материални ценности | Ръководители на институциите |
| -провеждане на операции по издирване и спасяване | РСПБЗН, РУ на МВР, БЧК, ДФ  |
| -оказване на първа помощ на място на пострадали и транспортирането им до лечебни заведения.  | ЦСНМП, БЧК |
| Ограничаване на разпространението и ликвидиране на възникнали епидемични взривове, епидемии и епизоотии от заразни и паразитни болести: - изолиране на района на епидемията/пандемията; - вземане и анализ на проби;- локализиране и ликвидиране на заразите. | РУ на МВРРЗИ, ОДБХРЗИ, ОДБХ, РСПБЗН |
| **Авария с източник на ЙЛ и/или авария в АЕЦ** | Получаване на информация за мястото за инцидента или аварията  | РСПБЗН, ЦСНМП, РУ на МВР |
| Привеждане в готовност на силите и средствата на ЕСС. | РСПБЗН, РУ на МВР, РЗИ, РИОСВ, ОДБХ, ВиК |
| Оповестяване съгласно **Приложение №4**-Схема за оповестяване към РАЗДЕЛ VIII - ПРИЛОЖЕНИЯ  | РСПБЗН |
| Неотложни мерки за намаляване на въздействието: |  |
| -първоначална оценка на радиационната обстановка; | РСПБЗН, РУ на МВР |
| -определяне на зоните за сигурност и контролиран достъп на основа на резултатите от радиационния мониторинг; | РСПБЗН,РУ на МВР |
| отцепване на мястото на инцидента и обозначаване със знаци за радиоактивно замърсяване;  | РСПБЗНРСПБЗН, РУ на МВР,  |
| -дозиметричен контрол на мястото на инцидента; използване на ИСЗ; | РСПБЗН, РЗИ |
| -временно извеждане или евакуация на населението при необходимост | ОА, Кметове на общини,  |
| -осигуряване на подходящи места за безопасно временно съхранение на радиоактивните източници и материали до предаването им на ДП РАО | РСПБЗН, РУ на МВР, ОА, Кметове на общини, съгласувано с АЯР |
| -радиационен мониторинг и вземане на проби за анализ (почва, вода, храна и др.). | РЗИ, РИОСВ, ОДБХ, РСПБЗН |
| -организиране на контролни пунктове за дозиметричен контрол и деконтаминация | РСПБЗН, РУ на МВР, Кметове на общини |
| -извеждане на пострадали и оказване на първа помощ от зоната на замърсяване | РСПБЗН, ЦСНМП |
| -осигуряване на обществения ред и регулиране на движението  | РУ на МВР |
| -извършване деконтаминация на хора, техника и оборудване | РСПБЗН |
| -временно извеждане или евакуация на население | РСПБЗН, РУ на МВР, ОА, Кметове на общини |
| **Автотранспортни произшествия**  | Получаване на информация за мястото и вида на катастрофата, и за състоянието на пострадалите.  | РСПБЗН, РУ на МВР |
| Оповестяване  | РСПБЗН, РУ на МВР |
| Привеждане в готовност на силите и средствата на ЕСС. | РСПБЗН, РУ на МВР |
| Оповестяване на Кметовете и на щабовете за координиране на спасителните и неотложните аварийно-възстановителни работи (НАВР).  | РСПБЗН |
| Неотложни мерки за намаляване на въздействието; |  |
| -спиране на трафика по прилежащият пътен участък | РУ на МВР |
| -пренасочване на движението по алтернативни маршрути. | РУ на МВР |
| Спасителни операции : |  |
| -изваждане на пострадали, осветяване зоната за извършване на спасителни дейности. | РСПБЗН |
| -гасене на пожари. | РСПБЗН, ДФ |
| -оказване на първа помощ на място на пострадали и транспортирането им в лечебни заведения | РСПБЗН,ЦСНМП, БЧК |
| -регулиране на движението, отцепване на мястото за намеса | РУ на МВР |
| **Обилни снеговалежи, снежни бури и заледяване****Горски пожари** | Информация за обстановката на място | РСПБЗН,РУ на МВР, Кметове на общини |
| Оповестяване | РСПБЗН |
| Привеждане в готовност на силите и средствата на ЕСС. | РСПБЗН, РУ на МВР, ЦСНМП, Кметове на общини |
| Оповестяване на Кметовете и на щабовете за изпълнение на плановете за защита при бедствия  | РСПБЗН |
| Неотложни мерки за намаляване на въздействието: |  |
| -спиране на движението по затрупани пътни участъци; | РУ на МВР |
| -организиране почистването на републиканската пътна мрежа; | ОПУ |
| -организиране почистването на общинската пътна мрежа | Кметове на общини, фирми по почистването |
| Издирване и извличане на пострадали (извеждане на пострадали от трудно проходими, опасни и недостъпни места, осигуряване на въздух на затрупани хора | РДПБЗН, ОДМВР, ЦСМП, ДФ |
| Получаване на информация за мястото и развитието на пожара | РСПБЗН, РДГ, ДГС |
| Привеждане в готовност на силите и средствата на ЕСС. | РСПБЗН, РУ на МВР, РДГ |
| Оповестяване  | РСПБЗН, ОА |
| Неотложни мерки за намаляване на въздействието: |  |
| -ограничаване на електроподаването в района на пожара. | Енергоразпределителни дружества, Кметове на общини |
| -спиране на движението по застрашени пътища в района на пожара | РУ на МВР, ОПУ |
| Пожарогасителни и спасителни операции: |  |
| -издирване и извеждане на пострадали или на застрашени хора | РСПБЗН, РДГ, ДФ, ДГС |
| -оказване на първа помощ на място на пострадали и транспортирането им до лечебни заведения; | РСПБЗН, ЦСНМП, БЧК, ДФ |
| * осигуряване на обществения ред, регулиране на движението, отцепване на мястото за намеса;
 | РУ на МВР |
| -пожарогасене | РСПБЗН, РДГ, ДФ, ЮЛ съгласно сключените споразумения по ЗЗБ |
| Извършване на въздушно наблюдение и координация. | РСПБЗН |
| Извършване на пожарогасене от въздуха и медицинска евакуация. | Външна помощ |
| Евакуация на населението | РСПБЗН,ОА, Кметове на общини |
| Разсредоточаване на културни и материални ценности | Ръководите на институции |
| **Промишлени аварии свързани с отделяне на опасни вещества** | Получаване на информация за мястото, мащаба на инцидента, вида замърсяване, жертви и застрашено население | РСПБЗН, РУ на МВР |
| Оповестяване | РСПБЗН |
| Неотложни мерки за намаляване на въздействието: |  |
| -отцепване на мястото на инцидента, определяне на зоните на безопасност и евакуация или временно извеждане на застрашено население при необходимост; | РСПБЗН, РУ на МВР |
| -мониторинг на концентрацията на опасни вещества в атмосферния въздух и вземане на проби за анализ (почва, вода) опасните вещества | РЗИ, РИОСВ |
| -спиране на движението по застрашени пътища. Установяване на пътищата за обхождане и/или евакуация | РУ на МВР, ОПУ |
| -ограничаване на въздействието чрез засипване на разлива с инертни материали на границата на зоните и ограничаване попадането на опасни вещества във водоизточници | РСПБЗН, РЗИ, РИОСВ |
| -обезопасяване чрез събиране, преливане в подходящи съдове на съответните опасни материали. | РСПБЗН,РЗИ, РИОСВ |
| Спасителни операции: -извеждане на пострадали от зоната на замърсяване | РСПБЗН |
| -гасене на пожари | РСПБЗН |
| -осигуряване на обществения ред и регулиране на движението | РУ на МВР |
| -извършване деконтаминация на хора, техника и оборудване | РСПБЗН, РЗИ |
| -евакуация на засегнатото население  | РСПБЗН, ДФ, ОА, Кметове на общини |

Рисковите високи температури, продължителни суши, градушки и пожари в земеделски земи се случват като отделни инциденти на териториите на общините и се реагира в съответствие с процедурите/правилата за действие на съответната институция.

Ограничаване на разпространението и ликвидиране на възникнали епидемии и епизоотии се извършва съгласно плановете на РЗИ–Кюстендил и ОДБХ–Кюстендил.

**2.5. Средства и ресурси, необходими за изпълнение на дейностите:**

За изпълнение на задачите за ликвидиране на последствията от бедствия се използват ресурсите посочени в ***Приложение № 38*** към РАЗДЕЛ VIII -ПРИЛОЖЕНИЯ.

- сключените споразумения с юридическите лица и едноличните търговци, включени в Плановете за защита при бедствия.

**2.6. Ред за наблюдение, ранно предупреждение и оповестяване.**

* **Наблюдението се основава на:**
* информация и данни, предоставени от физически лица, организации и институции;
* информация и данни от системи за мониторинг на метеорологични, хидрологични, сеизмологични, химически, биологични, радиологични, ядрени, екологични и други обекти и явления;
* информация и данни, получени в центровете на Националната система за спешни повиквания с единен европейски номер 112;
* хидрометеорологична прогностична информация за опасни явления от Националния институт по метеорология и хидрология.
* **Ранното предупреждение изисква:**
* осъществяване на наблюдение за наличието на признаци за предстоящо бедствие;
* анализ на данните от наблюдението;
* вземане на решение от страна на компетентните органи;
* разпространение на предупредителна информация за предстоящо бедствие;
* предприемане на подходящи действия.

Ранното предупреждение се извършва по разпореждане Областния управител, на Кметовете на общини, на Кметовете на населени места, на Кметските наместници или на упълномощени от тях служители.

**РАЗДЕЛ VI.**

**ВЪЗСТАНОВЯВАНЕ И ПОДПОМАГАНЕ**

**1. Цел на раздела** – да се определят мерките, включително ролите, отговорностите, структурите и дейностите, които могат да бъдат изпълнени в помощ на общността за възстановяване от бедствия.

**2. Основни компоненти.**

**2.1. Оценки на първоначалните нужди и щетите:**

* подслоняване/ настаняване;
* състояние на общността – включващо както степента на персоналните загуби на собственост, така и нивото на прекъсване на социалните функции;
* инфраструктура – услуги като електричество, вода, транспорт и др.
* здравеопазване;
* поражения за икономиката – прекъсване на нормалната стопанска дейност;
* околна среда – оценка на безопасността и статуса.

Оценката се извършва на база събраната информация от ръководителя на операциите в процеса на реагирането, РСПБЗН, членовете на Щаба за изпълнение на Общинския план за защита при бедствия, проверени сигнали от населението на ЕЕНСП 112, комисии за оценка на щетите и др.

Организирането и координирането на дейността се осъществява от ресорния заместник-кмет, подпомаган от група от представители на общинска администрация, РСПБЗН-Рила, РУ на МВР-Рила и ДСП.

 **2.2 Организация на дейностите по възстановяване и подпомагане.**

Съгласно чл. 55 от ЗЗБ подпомагането и възстановяването при бедствие включва предоставянето на неотложна и възстановителна помощ на пострадалите (засегнатите) лица и извършване на неотложни възстановителни работи след бедствие.

Неотложната помощ се организира, осигурява и предоставя от Кметовете на общините и включва: изхранване и временно настаняване на пострадалите (засегнатите) лица и животни; раздаване на облекло и битово имущество на пострадалите (засегнатите) лица.

При необходимост и по заявките/искания на Кмета на общината чрез Областния управител се предоставят фургони за живеене, сглобяеми къщи или палатки от централните и териториалните органи на изпълнителната власт, юридически и физически лица.

Възстановителната помощ се предоставя на физически лица при необходимост от основен ремонт на жилищата им, засегнати от бедствие, ако лицата отговарят на критерии, определени в правилника по чл. 54, ал. 6 от ЗЗБ, наличието на които се установява въз основа на анкета, извършена от органите на Агенцията за социално подпомагане. Възстановителната помощ се предоставя при условия и по ред, определени с правилника по чл. 54, ал. 6 от ЗЗБ, и не може да превишава стойността на данъчната оценка на жилището.

**2.3. Възстановителната помощ се предоставя за:**

* частичното възстановяване и/или частичната замяна на конструктивни елементи на строежа, както и за строително-монтажни работи, с които първоначално изпълнени, но увредени конструкции и конструктивни елементи, се заменят с други видове или се извършват нови видове работи, с които се възстановява експлоатационната им годност, след издаване на разрешение за строеж;
* премахване на строежи, за които е издадена заповед от кмета на общината съгласно чл. 195, ал. 6 ЗУТ, които поради природно явление с геоложки или хидрометеорологичен произход са станали опасни за здравето и живота на гражданите, негодни са за използване, застрашени са от самосрутване и не могат да се поправят или заздравят.

Предоставянето на възстановителна помощ на пострадали (засегнати) от бедствието лица се организира от Кмета на общината в съответствие с изискването на ЗЗБ.

Неотложните възстановителни работи след бедствие за обектите, общинска собственост, се организират от Кметовете на общини, съгласно Общинските планове за защита при бедствия, а за обектите, държавна собственост – от Областния управител и териториалните структури на министерства и ведомства.

Заявките се приемат чрез деловодството на общинска администрация. Организирането и съхранението на дарения и помощи се извършва от областната структура на БЧК. Разпределението, раздаването и отчитане на дарения и помощи се организира и ръководи от Секретаря на Община Рила, подпомаган от група от представители на общинска администрация, БЧК и ДСП.

**2.4. Функции и отговорности при възстановяване и подпомагане.**

|  |  |
| --- | --- |
| Функции/задачи | Отговорни структури |
| Настаняване на население, останало без подслон в резервен сграден фонд | Кметове на общини |
| Осигуряване на палатки, фургони и сглобяеми къщи за останалите без подслон. | БЧК, Кметове на общини |
| Осигуряване на сграден фонд за държавни структури, включително за щабове за изпълнение на съответния план за защита при бедствия.  | Кметове на общини |
| Осигуряване на продукти от първа необходимост, лекарства и осигуряване на питейна вода | Кметове на общини, РЗИ, БЧК, ДСП |
| Осигуряване на резервно водоснабдяване. |  ВиК, Кметове на общини |
| Отстраняване на аварии по преноса и снабдяването с ел. енергия и горива. | Електроразпределителни дружества, В и К, Кметове на общини |
| Отстраняване на аварии по комунално-битовите мрежи. | Кметове на общини |
| Определяне степента на разрушения на сградите и съоръженията и укрепване или разрушаване на повредени сгради  | Кметове на общини, ръководители на институции и ЮЛ |
| Възстановяване на пътна инфраструктура  | ОПУ, Кметове на общини |
| Разчистване на пътища и извличане на аварирала техника.  | ОПУ, РСПБЗН, Кметове на общини, ЮЛ съгласно сключените споразумения |
| Временно възстановяване на повредени мостове.  | ОПУ, Кметове на общини, ЮЛ съгласно сключените споразумения |
| Раздаване на помощи на пострадалото население.  | БЧК, Кметове на общини, ДСП |
| Оказване на психологична помощ и психосоциална подкрепа на пострадалите и на спасителните екипи. | БЧК, РУ на МВР |

**2.5.Финансово осигуряване.**

* бюджетите на министерствата и ведомствата;
* общинските бюджети;
* търговските дружества и едноличните търговци - за обектите им;
* структурните фондове на Европейския съюз.

**РАЗДЕЛ VII.**

**МОНИТОРИНГ И ОЦЕНКА**

1. **Цел и основни компоненти на раздел „Мониторинг и оценка“.**
	1. **Цел - да осигури основа за наблюдение и оценка на ОбщПЗБ и дейностите по неговото изпълнение.**

**1.2. Основни компоненти на раздела:**

* **Принципи и критерии за мониторинг и оценка на ОбщПЗБ;**

Мониторингът и оценката са стандартни части от всички ефективни политики или процеси за управление на риска. Същите осигуряват „обратна връзка“ в рамките на тези процеси, позволяващи сравнение между действителните и желаните състояния. Това дава възможност за текущ анализ, с цел подобряване на резултатите и усъвършенстване на решенията и изпълняване на процесите.

Оценката може да се извърши по време на прегледа на плана, също така може да се извърши в ключови етапи като средство за оценка на напредъка към целта. Като добра практика е извършването на периодичен преглед не само на напредъка, но също така и на актуалността и приложимостта на всеки един раздел от ОбщПЗБ.

* **Процеса за мониторинг и оценка на ОбщПЗБ за изпълнението на функциите, дейностите и задачите, възложени с него.**

При оценяването дали ОбщПЗБ е адекватен, следва да се преценява дали същият:

* е точен;
* е практически приложим;
* обхваща всички необходими функции;
* осигурява необходимата координация между организациите и институциите включени в него.
* **Точността** се оценява чрез проверка дали:
* съществуват съответстващи, пълни и актуални приложения в ОбщПЗБ;
* връзките към организациите и определените функции и ресурси са пълни и актуални;
* структурирането на частите на ЕСС и Щаба за изпълнение на ОбщПЗБ съответстват на тяхното описание в ОбщПЗБ.
* **Практическата приложимост** се оценява като се вземе предвид дали:
* местните власти и партньорски организации включени в ПЗБ са в състояние да осъществят определените им функции, описани в плана;
* организациите представени в ОбщСНРБ и съставните части на ЕСС на местно ниво разполагат с необходимите ресурси, за да бъдат в състояние да изпълняват техните функциите описани в ОбщПЗБ.
* **Обхватът** се оценява чрез:
* проверка за наличието на опасности, които не са разгледани в ОбщПЗБ;
* разглеждане на механизмите за въздействие чрез превенция, готовност, реагиране и възстановяване по отношение на разгледаните рискове;
* оценка на адекватността на съществуващите връзки между ОбщПЗБ и плановете на участващите организации и институции.
* **Координацията** се оценява като се вземе предвид дали:
* ролите и отговорностите са ясно дефинирани;
* описанието на това как институциите ще работят заедно в случай на бедствие е недвусмислено;
* функциите в ОбщПЗБ са ясно описани;
* целите и задачите на ОбщПЗБ са в съответствие с целите и задачите на НСНРБ;
* заложените мерки в ОбщПЗБ са в съответствие с тези в Националния план за защита при бедствия.

**2. Процес за актуализация и преразглеждане на ОбщПЗБ, включително за поддържане на актуални процедури и списъци с ресурси.**

Актуализация и преразглеждане на плана се извършва по реда описан в т. 6 от Раздел I.

Актуализации на плана задължително се правят при организационни промени или промени в процедурите, както и при други събития, които оказват въздействие по изпълнението на плана и процедурите. ОбщПЗБ може да се преразглежда по всяко време от ОбщСНРБ, като може да бъде изменен, допълнен, отменен или заменен по реда на ЗЗБ.

**3. Изводи от анализа на възможните бедствия.**

На територията на община Рила е възможно възникването на различни по вид бедствия, аварии и катастрофи, които могат да предизвикат значителни загуби на човешки и материални ресурси.

Прогнозата на възможните събития показва, че: тяхното проявление ще доведе до сериозни затруднения в нормалната работа на инфраструктурата в районите на бедствия, ще се нарушат жизнено важни системи за управление и нормалното функциониране на националното стопанство.

**Най-сложна обстановка на територията на общината ще се създаде при разрушително земетресение, катастрофално наводнение и пренос на радиоактивни вещества при авария в атомна електроцентрала.**

За овладяване на кризисните ситуации на територията на общината, за намаляване на загубите и ликвидиране на последствията е необходимо: планиране и съгласуване на мероприятията по защитата на населението, публичната и частната собственост от органите на изпълнителната власт, местното самоуправление и местната администрация, организациите със стопанска и идеална цел под ръководството на постоянните комисии за защита на населението при бедствия, аварии и катастрофи.

Характерът на последствията от вероятните бедствия и аварии изисква готовност за използване на всички способи и средства за защита на населението и националното стопанство и провеждане на предварителни планирани мероприятия за недопускане и намаляване на вредното им въздействие.

Изключително важно значение за успешната защита на населението имат превантивните дейности и особено такива, които позволяват да се прогнозира появата и/или развитието на бедствените явления, както и за отстраняване на предпоставките за аварии и катастрофи. Необходимо е да се използват пълноценно данните от националните и местните сеизмологични, метеорологични и хидрологични системи за наблюдения и прогнози, за да може своевременно да се набележат и вземат съответните предпазни мерки, за което е необходимо да се търсят резерви в съвместната работа.

Стриктно трябва да се следи дали собствениците на ХТС извършват необходимите измервания на КИС и подготвят докладите за техническото състояние на потенциално-опасните язовири и другите ХТС.

При възникване на огнище на биологично заразяване от особена важност е своевременното провеждане на профилактика, лечение и дезинфекция. Необходимо е да се определят границите на огнището на биологично заразяване от специализираните противоепидемични и протовоепизооточни формирования на ветеринарната и медицинската служба, които при възникнала ситуация трябва да действат синхронизирано.

Ограничаване появата и разпространението на остри заразни болести и вредители по селскостопанските животни и растения е задача на Районната ветеринарно-медицинска служба и Регионална служба по растителна защита, карантина и агрохимия.

Обемът и спецификата на спасителните и неотложните аварийно-възстановителни работи налага поддържането в готовност и подготовка на сили и средства и изграждане на формирования (невоенизирани, доброволци и аварийни екипи) в производствените и териториалните звена.

Възможните последствия за населението при възникване на бедствия, аварии и катастрофи налагат непрекъснато и целенасочено обучение по способите за защита и самозащита и своевременно информиране чрез средствата за масова информация.

За осигуряване провеждането на спасителните и неотложните аварийно-възстановителни работи и осигуряване условия за живот в бедстващи райони е необходимо създаването на запаси от материално-технически и финансови средства и регламентиране на реда и начините за използването им.

**ПРЕДЛАГА: ……………….………………**

**РЪКОВОДИТЕЛ НА РАБОТНА ГРУПА**

**НАЗНАЧЕНА СЪС ЗАПОВЕД № РД-01-04-61/31.01.2017 г.**

**НА КМЕТА НА ОБЩИНА РИЛА**

***(Милка Папукчийска – Технически сътрудник „Канцелария“)***